text:
Владимир Спиваков һәм донъя опера сәхнәһе йондоҙҙары Өфөлә хәйриә кисәлә ҡатнаштыларФото: Андрей Старостин
Владимир Спиваков һәм донъя опера сәхнәһе йондоҙҙары Өфөлә хәйриә кисәлә ҡатнаштылар
Владимир Спиваков һәм донъя опера сәхнәһе йондоҙҙары Өфөлә хәйриә кисәлә ҡатнаштыларФото: Андрей Старостин
ӨФӨ, 2014 йыл, 16 октябрь. /«Башинформ» мәғлүмәт агентлығы, Әлим Фәйезов/.
Бөтә донъяға билдәле музыкант Владимир Спиваковтың Өфөләге ике көнлөк сәфәрен хәйриә концерты тамамланы. Республиканың Мәҙәниәт министрлығы булышлығында Башҡортостанда Владимир Спиваковтың Халыҡ-ара хәйриә фонды бүлексәһе тарафынан ойошторолған сара БР Ауыл хужалығы министрлығының Колонна залында уҙҙы.
Халыҡ-ара хәйриә фонды президенты, үҙенең 70 йәшлек юбилейын һәм фондтың 20 йыллығын билдәләгән, Маэстро Спиваковтан тыш кисәлә почетлы ҡунаҡтар: БР хеҙмәт министры Ленара Иванова, Өфө хакимиәте башлығы урынбаҫары Сынтимер Баязитов, БР мәҙәниәт министры урынбаҫары Шамил Абдраҡов, шулай уҡ Өфөнөң һәм республиканың бизнес даирәһе вәкилдәре ҡатнашты.
— Күмәкләп ҙур изге эш эшләйбеҙ, — тип мөрәжәғәт итте сәләмләү телмәре менән кисә ҡунаҡтарына Владимир Спиваков. — Ошо көндәрҙә Салауатта музыка мәктәбен астыҡ, унда үҙенсәлекле музыка ҡоралдарын килтерҙек. Балалар музыкаға өйрәнһен өсөн күмәкләп аҡса йыйҙыҡ. Был бөйөк һәм изге эш. Балаларға һәм музыкаға вайымлы мөнәсәбәтегеҙ өсөн һеҙгә ҙур рәхмәт.
Фондтың йәш стипендиаттары, республика, Рәсәй һәм халыҡ-ара музыка конкурстары лауреаттары Тимофей Владимиров (фортепиано), Анастасия Мамяшева (скрипка), Әмир Жалимов (домра), йәш балерина Софья Вәлиуллина ҡунаҡтарҙы үҙҙәренең сығыштары менән ҡыуандырҙылар.
Тәүге тапҡыр Өфө сәхнәһендә Мариин театры солистары Виктория Ястребова (сопрано) һәм Дмитрий Воропаевтың (тенор) тауыштары яңғыраны. Улар билдәле опера арияларын һәм дуэттарҙы башҡарҙы.
— Кисәлә булыуҙан ғәйәт ҙур эстетик ләззәт алдым, — тип тәьҫораттары менән уртаҡлашты байрам ҡунағы — йәмәғәт эшмәкәре, «Тылсымлы Лампа» агентлығы етәксеһе Ирина Речистер. — Һәләтле балаларға ярҙам итеү бик мөһим, сөнки улар бөтә Рәсәй һәм халыҡ-ара кимәлендә Өфөнө һәм Башҡортостанды күрһәтә.


c: text/html

text:
9-сылар дәүләт аттестацияһын башланы
Башҡортостан мәктәптәрен быйыл 9 класты 37 меңгә яҡын уҡыусы тамамланы. Әле уларҙың Дәүләт имтихандары бара. Бөгөн химия, әҙәбиәт, информатика һәм йәмғиәтте өйрәнеү фәндәрен һайлағандар һынау тотто. Ундайҙан һаны - 31 меңдән ашыуыраҡ. Иртәгә иһә 11-селәр өсөн Берҙәм дәүләт имтихандары башлана. Беренселәрҙән булып әҙәбиәт һәм географияны һайлағандар белемдәрен күрһәтәсәк. Быйыл Берҙәм Дәүләт Имтиханын 20 мең 842 кеше тапшыра. Уларҙың 19 меңгә яҡыны урта мәктәпте быйыл тамамлай. Имтихан тапшырыу өсөн 104 пункт булдырылған.

robotstxt: allowed

filter: keep


text:
Башҡортостан 2012 йылғы Бөтә Рәсәй ҡышҡы универсиадаһына әҙерләнә
Шишәмбе, 31 ғинуарҙа, республика Хөкүмәтендә 2012 йылғы II Бөтә Рәсәй ҡышҡы универсиадаһына әҙерлек буйынса ойоштороу комитеты ултырышы үтте, тип хәбәр иттеләр Башҡортостан Хөкүмәтенең матбуғат хеҙмәтенән.
Ағымдағы йылдың мартында Башҡортостан 2012 йылғы Бөтә Рәсәй ҡышҡы универсиадаһының финал ярыштарында ҡатнашыусыларҙы ҡабул итәсәк. Республикала Универсиаданың һуңғы ете стартының алтауһы үтәсәк. Сараға меңдән ашыу спортсының килеүе көтөлә. Тау саңғыһы спорты – 130 кеше, биатлон – 400 кеше, сноуборд – 124 кеше, саңғы ярышы – 213 кеше, хоккей – 16 команда.
Универсиаданы асыу тантанаһы 12 мартта буласаҡ, 26 мартта бәйгеләр тамамланасаҡ. 2012 йылғы Бөтә Рәсәй ҡышҡы универсиаданы ойоштороу менән РФ Мәғариф һәм фән министрлығы ярҙамында Рәсәй Федерацияһының Спорт, туризм һәм йәштәр сәйәсәте министрлығы, Федераль спорт резервын әҙерләү үҙәге, «Рәсәй студенттарының спорт союзы» дөйөм Рәсәй йәмәғәт ойошмаһы шөғөлләнә.


text:
Башҡортостан ҡатын-ҡыҙҙары «Халыҡ программаһы»на тәҡдимдәр индерергә әҙер
Башҡортостан ҡатын-ҡыҙҙары, Дөйөм Рәсәй халыҡ фронты — дәүләт тормошоноң мөһим этабы алдынан көстәрҙе берләштереүгә власть һәм йәмғиәттең берҙән-бер мөмкинлеге, тип уйлай. Был фекерҙе Башҡортостан ҡатын-ҡыҙҙары ойошмаһы рәйесе Рәшиҙә Солтанова әйтеп ишеттерҙе.
— Беҙгә «Халыҡ программаһы»н формалаштырыуға йәмәғәтселекте йәлеп итеү идеяһы оҡшай. Ошо көндәрҙә төрлө район һәм ҡалаларҙа республика ҡатын-ҡыҙҙары менән бер нисә осрашыу үткәрҙем. Ҡыҙыҡлы һәм файҙалы бихисап тәҡдимдәр ишеттем. Һәм был аңлашыла ла: минең ҡарашҡа, ҡатын-ҡыҙҙар йәмғиәт проблемаларын үҙенсә күрә. Һәм уларҙың ҡарашы ысынбарлыҡтағы тормошҡа яҡыныраҡ булыуы менән айырыла.
Рәшиҙә Солтанова йәнә, халыҡтың «Халыҡ программаһын» төҙөүҙә ҡатнашыуы йәмғиәтте тәртипкә өйрәтә һәм яуаплылыҡты арттыра, тип иҫәпләй.


text:
Фото:
Башҡортостандың көньяҡ райондары халҡы урындағы инициативаларға булышлыҡ итеү программаһына инде
Фото:
Бөтә донъя банкы Башҡортостандың Урал аръяғында муниципаль берәмектәрҙә урындағы инициативаларға булышлыҡ итеү буйынса проектты ғәмәлгә ашыра. Был программа сиктәрендә Бөтә донъя банкы эксперттары өс көньяҡ районы – Йылайыр, Ейәнсура һәм Хәйбулла биләмәләре башлыҡтары һәм инициативалы халыҡтар төркөмдәре өсөн тренингтар үткәрҙе. Һәр ауыл биләмәһе территорияһында проблемалар бар. Бөтә донъя банкы менән тормошҡа ашырылған, урындағы инициативаларға булышлыҡ итеү буйынса программа был проблемаларҙы асыҡлауға һәм уларҙы бөтөрөүгә, граждандарҙың иң мөһим талаптарын хәл итеүгә йүнәлтелгән. Башҡа программаларҙан был программаның етди айырмаһы – ул халыҡтың әүҙем ҡатнашлығында бойомға ашырыла.
Беренсе һәм, бәлки, программаның иң мөһим этабы ауыл халҡы өсөн иң мөһим булып торған өҫтөнлөклө объектты һайлау өсөн халыҡтың йыйылышын үткәреүҙе күҙаллай. Йылайыр районында бөгөнгө көнгә вәкәләтле органдар бөтә ауыл биләмәләрендә халыҡ менән осрашыу ойошторған. Йыйылыштарҙа һәр ауыл биләмәһе халҡы урындағы үҙидара органдары менән бергә был проект ярҙамында хәл итә алырлыҡ өҫтөнлөктәрҙе һәм проблемаларҙы билдәләне. Был дөйөм алғанда юлдарҙы һәм ундағы ҡоролмаларҙы, инженер инфраструктураһын, социаль учреждениеларҙы ремонтлау; зыяраттарҙы, мемориалдарҙы рәтләү; балалар һәм спорт майҙансыҡтарын төҙөү, ремонтлау һәм йыһазландырыу; контейнер майҙансыҡтарын ҡороу; ҡалдыҡтар һәм сүп-сар йыйыу өсөн контейнерҙар ҡуйыу кеүек инициативалар.
Ауыл биләмәләре халҡы проектта бергәләп ҡатнашырға һәм уны бергәләп финанслауға үҙ ризалыҡтарын бирҙе. Программа халыҡтың ысын өҫтөнлөктәрен асыҡларға һәм тиҙ ваҡытта иң киҫкен социаль проблемаларҙы хәл итеү мөмкинлеге бирә, тип хәбәр итте Йылайыр районы хакимиәтенең мәғлүмәт эше бүлеге начальнигы Флүрә Сарбаева.


text:
Фото:
«Октябрьский» спидвей-клубының презентацияһы үтте
Фото:
Йәкшәмбелә Октябрьский ҡалаһының «Plaza» сауҙа-күңел асыу үҙәгендә байтаҡ спидвей һөйөүселәрҙе йыйған яңы «Октябрьский» спидвей клубының презентацияһы үтте. Спорт комментаторы Юрий Ляпустин Октябрьский ҡалаһында спидвейҙың тарихын һөйләне, уҙышсыларҙың Рәсәй, СССР, Европа һәм донъя чемпионаттарындағы ҡаҙаныштарын һанап үтте. Артабан данлыҡлы йоланы дауам итеүсе йәш уҙышсылар – Арслан Фәйзулин, Павел Савельев, Даниил Калиников, һәм 2010 йылда Рәсәй чемпионатында старт аласаҡ команда менән таныштырҙы.
Альберт Латипов, Алексей Гузаев, Эдуард Шәйхуллин, Сергей Сыгрышев, Евгений Сидорин, Александр Максаков һәм Юрий Соловьевты көйәрмәндәр алҡыштар менән ҡаршыланы.
Тәбрикләү һүҙҙәре менән Башҡортостандың билдәле спортсыһы, Рәсәйҙең атҡаҙанған спорт мастеры Михаил Старостин сығыш яһап, уҙышсы егеттәргә сәләмәтлек һәм Владивосток командаһына ҡаршы матчҡа сыҡҡанда уңыштар теләне, шулай уҡ көстө дөрөҫ сарыф итеү, миҙгел аҙағына тиклем рухты нисек һаҡлау хаҡында кәңәштәр бирҙе.
«Октябрьский» спорт клубын нигеҙләүсе һәм директор, шулай яңы команданың тренеры һәм уҙышсыһы Эдуард Шәйхуллин команданың ҡала исеме менән йөрөтөлөүен ҡала хакимиәтенең һәр ваҡыт стадион биреүе һәм башҡа төрлө һорауҙарҙы хәл итеүҙә ярҙам итеүе менән аңлатты. Ул потенциаль спонсорҙарҙы, ундайҙар спидвей һөйөүселәр араһында мотлаҡ булырға тейеш, клубҡа финанс ярҙам күрһәтеүен һораны: аҡса шиндар, запас частар, техниканы тейешле формала тотоу өсөн кәрәк. Эдуард Шәйхуллин ҡала халҡын 13 июндә 19 сәғәттә команданың Владивостоктың «Востогы» менән уҙышыуын ҡарарға саҡырҙы, һәм рухи яҡтан ғына түгел, командаға матди яҡтан да ярҙам күрһәтеүҙәрен һораны.
Презентацияла «Октябрьский» спорт клубының фан-клубын ойоштороу тураһында ҡарар ҡабул ителде, уның тәүге ултырышы 6 июндә «Чех ихатаһы» спорт-барында үтәсәк. Эдуард Шәйхуллин көйәрмәндәргә команда менән бәйләнештең ныҡ буласағы һәм һәр фан-клуб ултырышында мотлаҡ үҙе ҡатнашасағы хаҡында белдерҙе.
«Октябрьский ҡалаһындағы спидвейҙың артабанғы яҙмышы һеҙҙең ярҙамдан тора!» — тип тағы бер ҡабатланы кисә һуңында Юрий Ляпустин көйәрмәндәргә.


text:
Фото:
Күмертау ҡалаһы хакимиәте башлығы итеп Борис Беляев тәғәйенләнде
Фото:
2010 йылдың 8 сентябрендә Күмертау ҡалаһы ҡала округы Советының ултырышы үтте, унда ҡала округы хакимиәте башлығын тәғәйенләү мәсьәләһе ҡаралды.
Конкурс һөҙөмтәләре буйынса Күмертау ҡалаһы ҡала округы хакимиәте башлығы вазифаһына контракт буйынса Беляев Борис Владимирович тәғәйенләнде.
* * *
Борис Беляев 1976 йылда Күмертау ҡалаһында тыуған. Өфө дәүләт авиация техник университетын, Башҡорт дәүләт аграр университетын тамамлаған. 1999 -2004 йылдарҙа юрист, артабан юридик бүлек начальнигы, «Көйөргәҙе» Ермолаев спирт-араҡы комбинаты директорының иҡтисади хәүефһеҙлек буйынса урынбаҫары булып эшләй. 2004–2009 йылдарҙа «Рәсәй почтаһы» федераль дәүләт унитар предприятиеһы филиалы — Башҡортостан Республикаһы Федераль почта элемтәһе идаралығының Күмертау почтамты почта элемтәһе бүлексәһе начальнигы. 2009 йылдан алып әлеге көнгә тиклем Күмертау ҡалаһы ҡала округы хакимиәте башлығының беренсе урынбаҫары, хакимиәт башлығы вазифаһын башҡарыусы булып эшләгән.


text:
Рөстәм Хәмитов айырыуса һәләтле уҡыусылар өсөн стипендия тәғәйенләү тураһындағы указға ҡул ҡуйҙы
Башҡортостан Президенты Рөстәм Хәмитов «2011-2012 уҡыу йылында айырыуса һәләтле балаларға Башҡортостан Республикаһы Президенты стипендияһын тәғәйенләү тураһында»ғы указға ҡул ҡуйҙы.
Указға ярашлы, айлыҡ стипендиялар дөйөм белем биреү учреждениеларының һәм махсус мәктәптәрҙең уҡыуҙа, ижади эшмәкәрлектә һәм спортта юғары һөҙөмтәләргә өлгәшкән айырыуса һәләтле уҡыусыларына тәғәйенләнә, тип хәбәр иттеләр республика башлығының матбуғат хеҙмәтенән.


text:
Башҡортостанға Әрмәнстан илселеге делегацияһы килә
Бөгөн, 8 февралдә, Башҡортостанға рәсми визит менән Әрмәнстандың Рәсәй Федерацияһындағы Ғәҙәттән тыш һәм Тулы хоҡуҡлы илсеһе Олег Есаян етәкселегендәге Әрмәнстан Республикаһы Илселеге делегацияһы килә.
Визит программаһы менән бөгөнгә әрмән йәкшәмбе мәктәбенә барыу планлаштырылған. Көндөң икенсе яртыһында делегация ағзалары әрмән йәмәғәтселеге вәкилдәре менән осрашасаҡ.
Кесаҙна, 9 февралдә, ҡунаҡтарҙың делегацияһы Башҡортостандың Сауҙа-сәнәғәт палатаһына йыйына. Республика етәкселеге менән осрашыу ҙа планлаштырылған.
Әрмәнстандың эшлекле даирәләре вәкилдәре Башҡортостан тарихы һәм мәҙәниәте менән танышасаҡ, Милли музейға барасаҡ. Рәсми визит ике көнгә иҫәпләнгән.


text:
Ҡаһирә
Ҡаһирә (ғәр. القاهرة, «Еңелмәҫ») — Мысырҙың баш ҡалаһы, Африкалағы һәм ғәрәп илдәрендәге иң ҙур ҡала. Халыҡ һаны: ҡалала 8 026 454[1], агломерацияhында 17 856 000 кеше тора (2009 йыл) .
Тарих[үҙгәртергә | вики-тексты үҙгәртергә]
Ҡаһирә ҡалаһы барлыҡҡа килгәнсе үк, уның бөгөнгө биләмәһендә һәм яҡын тирә яғында ерҙә, кешеләр бик борын замандан бирле йәшәй. Боронғо Мысыр заманында йыраҡ түгел ерҙә Мемфис ҡалаһы булған. Рим империяһы тарафынан баҫып алынғас, ул әһәмиәтен юғалта, был ерҙә римлылар Вавилон ҡәлғәһен төҙөй.
- 640 йылда — Ғәрәптәр Мысырҙы баҫып ала.
- 642 йыллда — хәҙерге ҡаланан төньяҡтараҡ Фустат ҡалаһын төҙөй башлайҙар. Ҡаланың емереклектәрен бөгөнгө көндә Ҡаһирәнең «Мар-Гиргис» метро туҡталышында күреп була.
- 868 йылда — Әхмәт ибн Тулун Мысырҙың идара башлығы итеп тәғәйенләнә. Ул хакимлыҡ иткәндә Мысыр үҙ аллы булып китә.
- 870 йылда — Фустат ҡалаһынан йыраҡ түгел, хәҙергә Ҡаһирә биләмәһендә, Мысырҙың яңы баш ҡалаһы Әл-Ҡатай төҙөлә.
- 876—879 йылдарҙа — ибн Тулун мәсете төҙөлә, был мәсет әлегә тиклем Ҡаһирәнең күренекле урыны булып тора.
- 969 йылда — Фатимиҙар Мысырҙы баҫып ала. Ҡаһирәгә нигеҙ һалына.
- 972 йылда — Әл-Әзһәр төҙөлә, университет ойошторола. Әл-Әзһәр университеты донъялағы иң боронғо юғары уҡыу йорто.
- 996—1021 йылдарҙа — Фатимиҙар хәлифе әл-Хаким хаким итә. Ҡалала ҙур төҙөлөш алып барыла.
- 1176 йылда — Сәләх әд-Дин Ҡаһирә нығытмаһын төҙөй.
- 1250 йылда — Мәмлүктәр Ҡәһирәлә һәм Мысырҙа хаким итә башлай. Беренсе мәмлүк ханы итеп Айбәк билдәләнә. Яңы хакимдар Ҡаһирәне үҙ дәүләтенең баш ҡалаһы итеп иғлан итә. Ике мәмлүк солтаны ырыуы билдәле: Бәһрәт (төрки сығышлы) (1250—1382) һәм Бөрйөт (Таулы Кавказ сығышылы) (1382—1517).
- 1302 йылда — Ҡаһирәлә ер тетрәй.
- 1517—1914 йылдарҙа — Мысыр Ғосман империяһы бойонһоноуында. Илдә төрөк пашалары хакимлек итә.
Иҫкәрмәләр[үҙгәртергә | вики-тексты үҙгәртергә]
- ↑ 1,0 1,1 World Gazetteer. Тәүге сығанаҡтан архивланған 8 декабрь 2012.


text:
Павел Качкаев торлаҡ-коммуналь хужалыҡ мәсьәләләре буйынса бөтә Рәсәй кәңәшмәһендә ҡатнашты
Дәүләт Думаһының Торлаҡ сәйәсәте һәм торлаҡ-коммуналь хужалыҡ комитеты рәйесе урынбаҫары Павел Качкаев «Граждандар өсөн уңайлы йәшәү шарттарын булдырыу маҡсатында торлаҡ-коммуналь хужалыҡ менән һөҙөмтәле идара итеү» бөтә Рәсәй кәңәшмәһендә ҡатнашты. Кәңәшмә сиктәрендә Павел Качкаев коммуналь инфраструктураны яңыртыуға арналған «түңәрәк өҫтәл» ултыршын үткәрҙе.
Екатеринбург ҡалаһында үткән бөтә Рәсәй форумы сиктәрендә Рәсәй Федерацияһы Хөкүмәте ҡарамағындағы Торлаҡ-коммуналь хужалыҡты үҫтереү буйынса эксперттар советының эш төркөмөнөң күсмә ултырышы ойошторолдо. Унда күп фатирлы йорттарға капиталь ремонт үткәреү төбәк системаларын булдырыу йәһәтенән «Рәсәй Федерацияһының Торлаҡ кодексына һәм Рәсәй Федерацияһының башҡа айырым закондар сығарыу акттарына үҙгәрештәр индреү тураһында»ғы Федераль закон проекты тикшерелде. Эш төркөмө ултырышында РФ Хөкүмәте рәйесе урынбаҫары Дмитрий Козак ҡатнашты.


text:
Мәскәүҙә Башҡортостандың Тулы хоҡуҡлы вәкиллегендә студенттар үҙәге ойоштороласаҡ
Башҡортостан Республикаһының Рәсәй Федерацияһы Президенты ҡарамағындағы Тулы хоҡуҡлы вәкиллегендә республиканың Мәскәү вуздарында уҡыған йәштәрен берләштереүсе студенттар үҙәге ойоштороласаҡ. Был хаҡта 23 мартта Дәүләт Думаһында Башҡортостан Республикаһы презентацияһы барышында республика Президенты Рөстәм Хәмитов белдерҙе.
«Мәскәү дәүләт университеты, Юғары иҡтисад мәктәбе, Бауман исемендәге Мәскәү дәүләт техник университеты һәм башҡа вуздарҙың студенттары менән осрашыу барышында беҙ, уҡыуҙы тамамлағандан һуң уларҙың республикаға ҡайтыуы шарты менән, Башҡортостандың Тулы хоҡуҡлы вәкиллегендә студенттар үҙәге ойоштороу тураһында килештек, — тине Рөстәм Хәмитов. — Беҙгә заман һулышын тойған йәш һәм креатив кадрҙар кәрәк».


text:
Хәйбулла районында етем балалар торлаҡ менән тәьмин ителә
Аҡъяр ауылында етем балаларға яңы өс ҡатлы йорттан ике фатир бирелде. Торлаҡ федераль бюджет иҫәбенә һатып алынған. Яңы йортта йәмғеһе 24 фатир бар. Һуңғы тапҡыр күп фатирлы йорт Хәйбулла районында 2001 йылда төҙөлгән, тип хәбәр иттеләр район хакимиәтенән.
Шулай уҡ Мостай Кәрим исемендәге урамда ошо көндәрҙә өй туйлаясаҡтар. Ике фатирҙан асҡыстарҙы ата-әсә ҡарауынан мәхрүм ҡалған балалар аласаҡ. Был йорттар республика бюджеты иҫәбенә урындағы төҙөлөш ойошмаһы менән күтәрелгән.
Муниципаль район хакимиәтенең опека һәм попечителлек бүлеге мәғлүмәттәре буйынса, йыл аҙағынаса йәнә биш етем балаға фатирҙарҙан асҡыстар тапшырыласаҡ.


text:
Өфө дәүләт иҡтисад һәм сервис академияһы университет статусын алды
Мәғариф һәм фән өлкәһендә күҙәтеү буйынса федераль хеҙмәттең 2012 йылдың 25 июлендәге 941-се бойороғо менән Өфө дәүләт иҡтисад һәм сервис академияһына университет дәүләт статусы бирелде, тип хәбәр итте «Башинформ» агентлығына ректор вазифаһын ваҡытлыса башҡарыусы, профессор Наталья Солодилова.
— Өфө дәүләт иҡтисад һәм сервис академияһының статусын күтәреү сервис өлкәһендә өҙлөкһөҙ белем биреү университет комплексын формалаштырырға, шулай уҡ юғары, юғары уҡыу йортонан һуң һәм өҫтәмә һөнәри белем биреү программаларын тормошҡа ашырыу сифатын яҡшыртырға, программалар спектрын киңәйтергә мөмкинлек бирәсәк. Был яңы сервис секторҙарын үҫтереүгә һәм республиканың конкурентлыҡҡа һәләтен арттырыуға булышлыҡ итәсәк, — тип аныҡлыҡ индерҙеләр юҡары уҡыу йортонан.


text:
Өфөлә Бөтә Рәсәй “Мәүлит уҡыуҙары” йәштәр фәнни конференцияһы үтәсәк
27 октябрҙә Өфө дәүләт авиация техник университетында Бөтә Рәсәй “Мәүлит уҡыуҙары” йәштәр фәнни конференцияһы башлана.
Өфө дәүләт авиация техник университетының матбуғат үҙәгенән хәбәр итеүҙәренсә, был сара 2007 йылдан алып уҙғарыла һәм университеттың фәнни эшмәкәрлеге һәм профессиональ уҡытыу буйынса бөтә йүнәлештәрен һәм белгестәрен йәлеп итә. Конференция билдәле ғалим, Рәсәй фәндәр академияһы ағза-корреспонденты, 1961 -1992 йылдарҙа ошо уҡыу йортоноң ректоры Рыфат Мәүлитов исеме менән аталған.
Шуны әйтергә кәрәк, быйыл “Мәүлит уҡыуҙары” Бәләкәй предприятиеларҙы үҫтереүгә булышлыҡ итеү фондының фәнни-техник өлкәһендә “Йәштәр фәнни–инновацион конкурсында ҡатнашыусы” Программаһы буйынса аккредитация алды.
Өфө форумында ҡатнашыу өсөн Санкт-Петербург, Томск, Һамар, Ҡазан, Пермь, Рыбинск һәм Рәсәйҙең башҡа ҡалаларынан килделәр. Республиканың һәм Рәсәйҙең әйҙәүсе предприятиелары белгестәре, мәктәп уҡыусылары, студенттары һәм аспиранттары 700-ҙән ашыу доклад менән сығыш яһаясаҡ. Егерме дүрт секцияның эшендә төрлө мәсьәләләр ҡараласаҡ.
“Мәүлит уҡыуҙары” йәштәр фәнни конференцияһы ике көн дауамында барасаҡ. Форумда ҡатнашыусылар өсөн бай мәҙәни программа ла әҙерләнгән.


text:
Санкт-Петербургта Башҡорт мәҙәниәте көнө үтте
Көн элгәре Санкт-Петербургта Башҡорт мәҙәниәте көнө үткәрелде. Уны ойоштороусы булып ҡаланың Мәҙәниәт буйынса комитеты һәм Башҡортостан Республикаһының төньяҡ баш ҡалалағы Даими вәкиллеге ярҙамында Санкт-Петербург башҡорттары ҡоролтайы (конгресы) сығыш яһаны. Программа сиктәрендә «Башҡортостан» киностудияһы төшөргән «Елғыуар» фильмы тәҡдим ителде, республиканың профессиональ һәм үҙешмәкәр артистары сығыш яһаны, ҡурай моңо яңғыраны. Шулай уҡ башҡорт балы күргәҙмә-йәрминкәһе ойошторолдо. Сара йәштәр дискотекаһы менән тамамланды, тип хәбәр итте Башҡортостандың Петербургтағы Даими вәкиллеге баш белгесе Мәүлиҙә Ильясова.


text:
Рөстәм Хәмитов тиҙ ярҙам күрһәтеү машиналары һәм мәктәп автобустары алыу өсөн сертификаттар тапшырҙыФото: Олег Яровиков, Башҡортостан Башлығының матбуғат хеҙмәте
Рөстәм Хәмитов тиҙ ярҙам күрһәтеү машиналары һәм мәктәп автобустары алыу өсөн сертификаттар тапшырҙы
Рөстәм Хәмитов тиҙ ярҙам күрһәтеү машиналары һәм мәктәп автобустары алыу өсөн сертификаттар тапшырҙыФото: Олег Яровиков, Башҡортостан Башлығының матбуғат хеҙмәте
ӨФӨ, 2016 йыл, 18 сентябрь. /«Башинформ» мәғлүмәт агентлығы, Александр Смирнов/.
16 сентябрҙә Өфөләге Конгресс-холда Башҡортостан Башлығы Рөстәм Хәмитов үҙәк район дауаханаларының баш табиптарына һәм дөйөм белем биреү учреждениелары директорҙарына тиҙ медицина ярҙамы күрһәтеү машиналары һәм мәктәп автобустары алыу өсөн сертификаттар тапшырҙы.
Республика мәктәптәре һәм дауаханалары өсөн автотранспорт Рәсәй Хөкүмәте бойороҡтарына ярашлы федераль ҡаҙнанан бүленгән аҡсаға һатып алынған.
Атап әйткәндә, Башҡортостан 38 тиҙ ярҙам күрһәтеү машинаһы алды. Республика мәктәптәренә 58 автобус бүленде.
Төбәк етәксеһе мәктәптәргә һәм медицина учреждениеларына тапшырыласаҡ транспортты ҡараны һәм уңайлыҡ, хәүефһеҙлек йәһәтенән баһаланы.
– Бөгөн беҙҙең өсөн һәйбәт көн. Мәғариф министрлығының һәм Һаулыҡ һаҡлау министрлығының автомобилдәр паркы федераль ресурстар иҫәбенә тулыланды. Беҙ 38 тиҙ ярҙам машинаһы һәм 58 мәктәп автобусы алдыҡ, – тине Рөстәм Хәмитов. – Тиҙ ярҙам күрһәтеү автомобилдәре паркын йышыраҡ яңыртып тороу кәрәклеген барыбыҙ ҙа беләбеҙ. Беҙҙә 600 самаһы тиҙ ярҙам машинаһы бар, шуларҙың өстән ике өлөшө иҫкергән. Шуға күрә тиҙ ярҙам станцияларына, дауаханаларға яңы автомобилдәр һатып алырға кәрәк. Әлеге мәсьәлә мәғариф системаһы өсөн автобустарға ла ҡағыла. Белем усаҡтарында 1 200-ҙән ашыу автобус эшләй. Һуңғы йылда 250 машина һатып алдыҡ. Был һәйбәт һөҙөмтә, шулай ҙа яңы автомобилдәр, автобустар талап ителә. Беҙ тормошобоҙҙоң мөһим тармаҡтарын матди-техник яҡтан йыһазландырыу өҫтөндә эште дауам итәсәкбеҙ.


text:
Йәш экологтарыбыҙ «Йәшел планета – 2009» халыҡ-ара форумында наградалар яуланы
Башҡортостандың йәш экологтарының ижади эштәре «Йәшел планета — 2009» Халыҡ-ара балалар экология форумында юғары баһаға лайыҡ булды. Һигеҙ кеше – Бөтә Рәсәй, ете кеше халыҡ-ара этап лауреаттары булды.
Конкурстың милли этаптарында 12 меңдән ашыу коллективтан 150 мең самаһы балалар һәм үҫмерҙәр ҡатнашты. Призерҙар Рәсәй баш ҡалаһына наградлау тантанаһына саҡырылды.
Беҙҙең балаларҙың эштәре дүрт конкурста билдәләнде. Мәҫәлән, Алина Әхмәтова, Вероника Кузьмина, Рәзинә Моратова һәм Замир Солтанов тәбиғи материалдан яһалған әйберҙәр конкурсы лауреаттары булды («Быуаттарҙан килгән традицияларҙың күп төрлөлөгө» номинацияһы).
Алина Латипова, Екатерина Минюк, Әлфиә Нафиҡова һәм Вадим Ҡотлошин «Йәшел планета балалар күҙлегенән» һүрәттәр конкурсында юғары баһа алды.
«Урман тормошо һәм балалар яҙмышы» әҙәби публикациялар конкурсында Иван Башкиров, Алена Булычева, Рәмил Йомағужин, Оксана Васюкова лауреаттар булды.
Ә фотографиялар конкурсында өс авторҙың – Дарья Рогулина, Василий Свистунов һәм Юлия Шатохинаның ижади эштәрен жюри иң яҡшылар тип таныны.


text:
Ярты йыл эсендә төбәктә 12 кеше наркотиктарҙан ағыуланып үлгән
ӨФӨ, 2016 йыл, 3 август. /«Башинформ» мәғлүмәт агентлығы, Ольга Мортазина/.
Ярты йыл эсендә Башҡортостанда 12 кеше наркотиктарҙан ағыуланып, 91-е сифатһыҙ араҡы эсеп вафат булған. Ғинуар айынан июнгә тиклем наркотиктар (105) һәм спиртлы продукция (836) менән ағыуланыу осраҡтары теркәлгән.
Дарыу эсеп ағыуланыусылар һаны — 490, 207 осраҡта медикаменттар суицид маҡсатында ҡулланылған. Шуларҙың 23-ө үлемгә килтергән. Статистика мәғлүмәттәрен Башҡортостан буйынса Роспотребнадзор идаралығында хәбәр иттеләр.


text:
Фото:
Рөстәм Вилданов Башҡортостандың РФ Президенты янындағы тулы хоҡуҡлы вәкиле итеп тәғәйенләнде
Фото:
Башҡортостан Республикаһы Президенты Рөстәм Хәмитов Рөстәм Вилдановты Башҡортостан Республикаһының Рәсәй Федерацияһы Президенты янындағы тулы хоҡуҡлы вәкиле итеп тәғәйенләү тураһындағы бойороҡҡа ҡул ҡуйҙы, тип хәбәр итә төбәк башлығының матбуғат хеҙмәте.
Беҙҙең белешмә. Вилданов Рөстәм Ильяс улы 1962 йылдың 11 сентябрендә Өфөлә тыуған. Юғары белемле — Серго Орджоникидзе исемендәге Өфө авиация институтын тамамлаған.
Хеҙмәт эшмәкәрлеген 1979 йылда – Өфө авиация институтының бүлек начальнигы, артабан «Искра» Махсус конструкторҙар-технология бюроһының бүлек начальнигы булып башлай.
1988 – 1992 йылдарҙа — «Когалымнефтегаз» берләшмәһенең конструкторҙар-технология бүлеге начальнигы.
1992 – 1993 йылдарҙа — «БРОТЭКС» акционерҙар йәмғиәтенең генераль директор урынбаҫары.
1993 – 1998 йылдарҙа – «ЛУКОЙЛ» төркөмөнә ҡараған «ЛУКОЙЛ-УРАЛ», «ЛУКОЙЛ-Уралнефтегаз», «ЛУКОЙЛ-Башҡортостан» компанияларының генераль директоры.
1999 – 2001 йылдарҙа – «Транснефть» сауҙа йортоноң директор урынбаҫары.
2001 – 2002 йылдарҙа – «КазТрансГаз» ябыҡ акционерҙар йәмғиәтенең Мәскәүҙәге вәкиллеге генераль директор урынбаҫары, «АТНК-ИНВЕСТ» яуаплылығы сикләнгән йәмғиәттең тышҡы иҡтисади эшмәкәрлек буйынса директор урынбаҫары.
2002 – 2007 йылдарҙа – «Евро-Азия-Ойл АГ» акционерҙар йәмғиәтенең Мәскәүҙәге вәкиллек башлығы урынбаҫары.
2007 – 2008 йылдарҙа – Мәскәүҙә «Рәсәй нефть экспорты» ябыҡ акционерҙар йәмғиәтенең коммерция директоры.
2008 – 2009 йылдарҙа — Дельта Авто директорҙары Советы ағзаһы, 2010 йылда – килешеү буйынса косультант.
2011 йылдан әлеге ваҡытҡа тиклем – Башҡортостан Республикаһы Сауҙа-сәнәғәт палатаһының Мәскәүҙәге рәсми вәкиле.


text:
Бәләбәй районында ҡатнаш аҙыҡ етештереү буйынса завод төҙөү планлаштырыла
Башҡортостан Президенты Рөстәм Хәмитов бөгөн Бәләбәй районында ҡатнаш аҙыҡ заводын төҙөү мөмкинлеген тикшерҙе. Республиканың был районына эш сәфәре барышында Рәстәм Хәмитов Приют ҡасабаһындағы «67-се икмәк базаһы» ябыҡ акционерҙар йәмғиәте менән дә танышты.
Был предприятиеның етәкселеге Бәләбәй районында ҡатнаш аҙыҡ етештерәсәк ҙур завод төҙөргә ниәтләй. Проект бюджеты яҡынса 400 млн һум менән баһалана. Әлеге ваҡытта уның инфраструктураһын булдырырға, тупраҡҡа анализ эшләргә һәм ошонан һуң ғына объект төҙөләсәк урынды билдәләргә кәрәк.
Бынан тыш, Приют икмәк базаһында элеватор эшләй, уның төп проблемаһы иген дефицитына ҡайтып ҡала. БР Ауыл хужалығы министрлығының мәғлүмәттәренә ярашлы, был яҡын-тирәләге райондарҙың ашлыҡтан ҙур уңыш алмауына бәйле.
Рөстәм Хәмитов предприятие етәкселеге менән берлектә элеваторҙы 2012 йылғы уңышты ҡабул итеүгә әҙерләү мәсьәләһен ҡараны. Ул йәнә «67-се икмәк базаһы» йәмғиәтенең уҙған йылдағы иҡтисади күрһәткестәре менән дә ҡыҙыҡһынды.
Президентҡа һөйләүҙәренсә, Приюттың был предприятиеһы аяғында ныҡ тора. Миҫал өсөн, 2011 йылда ул 21 млн һумдан ашыу саф табыш алған.
Рөстәм Хәмитов фекеренсә, Бәләбәй районында ҡатнаш аҙыҡ заводы төҙөү — «ҡыҙыҡлы, һәйбәт проект». Ҡатнаш аҙыҡ етештереү заводы үҙ эшен 2015 йылда башлаясаҡ, тип күҙаллана.


text:
Өфөлә 29-30 майҙа «Ҙур химия» Халыҡ-ара форумы үтәсәк
29-30 майҙа Башҡортостандың баш ҡалаһы «Ҙур химия» IV Халыҡ-ара форумы ҡатнашыусыларын ҡабул итә. Форум «Конгресс-Холл» комплексында үтәсәк. Майҙансыҡта белгестәр ватан нефть һәм газ химияһы тармағын үҫтереү мәсьәләләрен тикшерәсәк.
Пленар ултырыш Рәсәй нефть һәм газ тармағы продукцияларының эске баҙарына арналасаҡ. Үҙәк секция эшенең темаһы – нефть һәм газ химияһы комплексы үҫешенең инфрструктура үҙәктәре, ә стратегик секцияла һүҙ тармаҡта энергияны һәм ресурстарҙы һаҡлаусы технологияларҙы файҙаланыу тураһында барасаҡ.
Форум сиктәрендә БР Президенты Хакимиәте менән «Берләштерелгән нефть химияһы компанияһы» асыҡ акционерҙар йәмғиәте араһында килешеүгә ҡул ҡуйыу планлаштырылған.
Иҫегеҙгә төшөрәбеҙ, форум Башҡортостан Президенты Рөстәм Хәмитовтың рәсми ярҙамы менән уҙғарыла. Уның ойоштороусылары – Башҡортостан Хөкүмәте, Сәнәғәт һәм инновацион сәйәсәт министрлығы, Иҡтисади үҫеш министрлығы, Фәндәр академияһы һәм республиканың Сауҙа-сәнәғәт палатаһы.
Йыл һайын форумда 600-ҙән ашыу кеше ҡатнаша, улар иһә: Рәсәйҙең, яҡын һәм алыҫ сит илдәрҙең эре компаниялары вәкилдәре, төбәк башлыҡтары, ғалимдар һәм тармаҡ белгестәре.


text:
Башҡортостан паралимпиясылары йәнә пьедесталда
Сыктывкарҙа терәк-хәрәкәт аппараты зарарланған һәм күреү һәләте насар спортсылар араһында саңғы уҙыштары менән биатлон буйынса Рәсәй беренселеге һәм чемпионаты үтте.
Ярыштарҙа илебеҙҙең 20 төбәгенән 67 спортсы ҡатнашты. Башҡортостан Республикаһы исеменән ярыштарҙа Ирек Зарипов, Кирилл Михайлов, Азат Ҡарасурин, Екатерина Федотова, Тимур Хәмиҙуллин, Вадим Хаматханов, Роман Серебряков, Надежда Андреева (барыһы ла терәк-хәрәкәт апппараты имгәнгән спортсылар) һәм Айгөл Миңлеғолова (күреү һәләте насар) сығыш яһаны. Был турала БР Йәштәр сәйәсәте һәм спорт министрлығының матбуғат хеҙмәте хәбәр итә.
LW-12 категорияһында биатлон уҙышы Ирек Зариповҡа беренсе урын алып килде. Үҫмерҙәр араһындағы беренселектә Азат Ҡарасурин чемпион исемен алды.
Саңғы уҙыштарында ла үҙҙәренең категорияларында Ирек Зарипов (LW-12) менән Кирилл Михайловҡа (LW-4) тиңләшеүселәр табылманы. Ҡатын-ҡыҙҙар араһында Екатерина Федотова (LW-5/7) көмөш миҙал яуланы.
Күреү һәләтенә зыян килгән спортсылар араһында (B-3) Айгөл Миңлеғолова лидеры Салауат Ғүмәров менән икенсе урын алды. Үҫмерҙәр араһында Азат Ҡарасурин был көндө йәнә иң етеҙе булды.
7,5 километрға биатлон буйынса шәхси уҙышта тағы ла Ирек Зарипов (LW-12) менән Кирилл Михайлов (LW-4) еңде. Ҡатын-ҡыҙҙар араһында Надежда Андреева «бронза» яуланы.


text:
Ноябрҙең икенсе яртыһында ҡыш килеүе көтөлә
Башҡортостанда был башланған аҙна артыҡ һыуыҡтар килтереүе көтөлмәй. Был турала “Башгидромет” үҙәгенең баш синоптигы Анна Козаева хәбәр итте. Уның әйтеүенсә, төнөн һауа температураһы нулдән биш градус һыуыҡҡа тиклем тәшкил итәсәк. Көндөҙ биш градусҡа тиклем йылы буласаҡ. Икенсе яртыһында ике-ете градус нулдән юғары булыуы көтөлә.
— Аҙна барышында бер аҙ яуым-төшөм булыуы ихтимал, — тип һыҙыҡ өҫтөнә алды Анна Козаева. Шулай уҡ ул әлеге ваҡытта Учалыла һәм Белоретта ҡар ятыуын теркәгән. Республиканың айырым райондарында боҙлауыҡ һәм сымдарға еүеш ҡар йәбешеү осраҡтары күҙәтелгән. Шулай ҙа ноябрь уртаһына тиклем ҡыш көтөлмәй әле.


text:
2017 йылға БДИ һәм ТДИ теҙмәһе билдәле булды Фото: Мәғариф һәм фән өлкәһендә күҙәтеү буйынса федераль хеҙмәттең сайтынан
2017 йылға БДИ һәм ТДИ теҙмәһе билдәле булды
2017 йылға БДИ һәм ТДИ теҙмәһе билдәле булды Фото: Мәғариф һәм фән өлкәһендә күҙәтеү буйынса федераль хеҙмәттең сайтынан
ӨФӨ, 2016 йыл, 7 октябрь. /«Башинформ» мәғлүмәт агентлығы, Эльмира Сабирова/.
2017 йылға БДИ һәм ТДИ теҙмәһе билдәле булды. Теҙмәнең яңыртылған проектын Мәғариф һәм фән өлкәһендә күҙәтеү буйынса федераль хеҙмәт әҙерләгән. Документҡа ярашлы, имтихандар алдан, төп һәм өҫтәмә этапта уҙғарыла.
Берҙәм дәүләт имтиханын алдан тапшырыу этабы — 14 марттан 7 апрелгә, төп этап 29 майҙан 30 июнгә тиклем дауам итә. Рус теле һәм математика буйынса база кимәлендәге имтиханды өҫтәмә этапта — 4-15 сентябрҙә лә тапшырырға мөмкин.
Туғыҙынсы класты тамамлаусылар өсөн төп дәүләт имтиханы 20 апрелдән 6 майға, 26 майҙан 24 июнгә тиклем һәм 4-21 сентябрҙә ойошторола.
2016 йылдағы кеүек теҙмәлә бөтә предметтар буйынса имтихандар үткәреү өсөн өҫтәмә резерв көн ҡаралған. Ул теге йәки был сәбәп буйынса төп йәки резерв көндә имтиханда ҡатнаша алмаған уҡыусыларға кәрәк, тип аңлатма бирә Мәғариф һәм фән өлкәһендә күҙәтеү буйынса федераль хеҙмәттең матбуғат хеҙмәте.


text:
Фото:
Башҡортостанда Төркиә консуллығы асыласаҡ
Фото:
Алдағы ваҡытта Башҡортостанда Төркиә Республикаһының Почетлы консулы тәғәйенләнәсәк.
— Башҡортостанда Почетлы консул тәғәйенләү темаһы күптән алып барыла, — тине Төркиәнең Ҡазандағы Генераль консулы Сабри Тунч Ангылы, «Башинформ» журналисының һорауына яуап биреп. Иҫегеҙгә төшөрәбеҙ, Генераль консул Башҡортостанға рәсми визит менән килде.
«Әлегә был мәсьәлә буйынса Рәсәйҙең Сит ил эштәре министрлығына мөрәжәғәт итмәнек, сөнки үҙ-ара килешеү процедураһы тамамланмаған әле», тип хәбәр итте Сабри Тунч Ангылы.
— Башҡортостанда яҡын арала Төркиәнең Почетлы консулы тәғәйенләнәсәк, тип ышанам. Ул мотлаҡ Рәсәй гражданы буласаҡ, — тине Генераль консул.


text:
Башҡортостанда 2013 йылдың иң яҡшы экологтары билдәләнде
Өфөлә Бөтә донъя тирә-яҡ мөхитте һаҡлау көнөнә арналған «Экологик именлек буйынса иң яҡшы белгес-2013» республика конкурсына йомғаҡ яһалды.
Бәйгелә Башҡортостан предприятиеларынан 55 белгес ҡатнашты. Сараны ойоштороусылар булып «Тармаҡ-ара институт» дәүләткә ҡарамаған белем биреү учреждениеһы, БР Тәбиғәттән файҙаланыу һәм экология министрлығы, Тәбиғәттән файҙаланыу өлкәһендә күҙәтеү буйынса Федераль хеҙмәттең БР буйынса идаралығы сығыш яһаны.
— Бөгөн дәүләт, йәмәғәт ойошмалары тарафынан тирә-яҡ мөхитте һаҡлауға ҙур иғтибар бүленә, — тип билдәләне төбәктең тәбиғәттән файҙаланыу һәм экология министры урынбаҫары Ольга Лаздина, конкурсанттарҙы сәләмләп. – Был өлкәлә юғары квалификациялы кадрҙар кәрәк. Тирә-яҡ мөхит торошо һәм экологик сараларҙың һөҙөмтәлелеге һеҙҙең тәбиғәтте һаҡлау бурыстарын нисек үтәүегеҙҙән тора.
Быйыл конкурс түбәндәге биш номинация буйынса үткәрелде: «Конкурстың иң йәш ҡатнашыусыһы» (Өфө буйынса), «Конкурстың иң йәш ҡатнашыусыһы» (республика буйынса), «Экологик именлек өлкәһендә күп йыллыҡ хеҙмәт стажы өсөн», «Экологик хеҙмәттәр күрһәтеү буйынса махсуслашҡан предприятие» һәм «Еңеүгә ынтылыш өсөн».
Һөҙөмтәлә «Уралтранснефтепродукт» асыҡ акционерҙар йәмғиәте Өфө производство бүлексәһенең экологик именлек һәм тәбиғәттән рациональ файҙаланыу бүлеге начальнигы Игорь Андреев еңеүсе тип танылды. Икенсе урынға — «Уралсибнефтепровод» асыҡ акционерҙар йәмғиәтенең экологик именлек һәм тәбиғәттән рациональ файҙаланыу хеҙмәте начальнигы Лилиә Тимерғәлиева, өсөнсө урынға «МАСК» яуаплылығы сикләнгән йәмғиәтенең инженер-экологы Ольга Ломакина лайыҡ булды, тип хәбәр итте БР Экология һәм тәбиғәттән файҙаланыу министрлығының матбуғат секретары Нина Никандрова.


text:
Йәшел тумыртҡа
Йәшел тумыртҡа, йәшел туҡран (лат. Picus viridis, урыҫ. Зелёный дятел) — тумыртҡалар ғаиләһендәге ҡош.
Йөкмәткеһе
Ҡылыҡһырлама[үҙгәртергә | вики-тексты үҙгәртергә]
Күгәрсендән бәләкәйерәк, һырты-көрәнһыу һарғылт йәшел. Кәүҙәһенең аҫ яғы йәшкелт аҡ. Ҡанаттарының һәм ҡойроғоноң осо аҡ төртөклө ҡара. Ҡорһағында арҡыры һорғолт йәшел һыҙыҡтар бар. Түбәһе һәм суҡышы аҫтындағы һыҙыҡ ҡыҙыл, инә тумыртҡаныҡы ҡара. Буҙ тумыртҡанан йәшел төҫө һәм түбәһе тоташ ҡыҙыл булыуы менән айырыла.
Тауышы[үҙгәртергә | вики-тексты үҙгәртергә]
Тауышы көслө: «киәй-киәй-киәй».
Йәшәү рәүеше[үҙгәртергә | вики-тексты үҙгәртергә]
Урманда йәшәй. Ағас бөжәктәре, ҡырмыҫҡалар менән туҡлана. Ултыраҡ ҡош, һирәк осрай. Ағас ҡыуыштарында оялай. 5—9 бөртөк аҡ йомортҡаһы була. Зарарлы бөжәктәрҙе ҡырып файҙа килтерһә, ҡырмыҫҡаны, уның күкәйҙәрен ашап, зыян итә.


text:
Иртәгә баш ҡалала ит йәрминкәләре үтәсәк
Алдағы ял көндәрендә ауыл халҡы тағы ла Яңы йыл алды ауыл хужалығы ит йәрминкәләренә үҙ продукцияһын килтерәсәк. Был юлы улар баш ҡаланың 10 майҙанында үтәсәк. Йәрминкәлә ҡатнашыуға 15-тән ашыу район вәкилдәре заявка бирҙе. Кушнаренко районы аграрийҙары баш ҡалаға килтереүгә тотош ылау әҙерләгән. Ҡулланыусылар баҙары идаралығынан хәбәр итеүҙәренсә, йәрминкәләр үткәреү урындары элеккесә ҡаласаҡ.
Ауыл хужалығы продукцияһы менән бөтәһе 500 самаһы машина килеүе көтөлә.


text:
Республикала Журналистар фестивале-2016 үтә Фото: Андрей Старостин
Республикала Журналистар фестивале-2016 үтә
Республикала Журналистар фестивале-2016 үтә Фото: Андрей Старостин
ӨФӨ, 2016 йыл, 17 июнь. /«Башинформ» мәғлүмәт агентлығы/.
Быйыл Башҡортостан журналистарының йәйге фестивале Тәтешле районында ойошторолдо. Сараға баш мөхәррирҙәр, республика, район гәзиттәре, радио, телевидение һәм интернет-баҫмалар хәбәрселәре йыйылды. Йола буйынса, һәр баҫма яланда үҙ тирмәһен ҡорҙо.
Быйылғы фестивалдең темаһы — Рәсәй киноһы йылы. Һәр редакция хеҙмәткәрҙәрҙең ҡәҙимге эш көнөнә арналған «фильм» тәҡдим итте.
Сара барышында журналистарҙы Тәтешле районы башлығы Рушан Гәрәев, республиканың Матбуғат һәм киң мәғлүмәт саралары агентлығы етәксеһе Борис Мелкоедов, Журналистар союзы рәйесе Артур Дәүләтбәков ҡотланы. Тармаҡтың иң яҡшы хеҙмәткәрҙәре бүләкләнде. Быйыл журналистарға ябай дипломдар урынына статуэткалар тапшырылды.
Журналистар һабантуйында «Башинформ» агентлығы хәбәрселәре баш мөхәррир Артем Вәлиев етәкселегендә ҡатнаша. Матбуғат клубында мәҙәниәт мәсьәләләре буйынса күҙәтеүсе Ләйлә Аралбаева, «Башнефть» компанияһының матбуғат хеҙмәте етәксеһе урынбаҫары Сергей Вереземский сығыш яһай. Теләүселәр өсөн спорт ярыштары ҡаралған.
Кисен Башҡортостан Журналистар союзына яңы ағзалар ҡабул итеү, Тәтешле районы коллективтары һәм артистарының концерты, ярыштарҙа еңеүселәрҙе бүләкләү һәм дискотека була.


text:
Михаил Бабич Волга буйының киң мәғлүмәт саралары етәкселәре менән осрашты Фото: Анастасия Макарычева/РБК
Михаил Бабич Волга буйының киң мәғлүмәт саралары етәкселәре менән осрашты
Михаил Бабич Волга буйының киң мәғлүмәт саралары етәкселәре менән осрашты Фото: Анастасия Макарычева/РБК
ӨФӨ, 2014 йыл, 17 декабрь. /«Башинформ» мәғлүмәт агентлығы/.
Шишәмбе көндө Рәсәй Президентының Волга буйы федераль округындағы Тулы хоҡуҡлы вәкиле Михаил Бабич матбуғат конференцияһы уҙғарҙы. Унда төбәктең билдәле киң мәғлүмәт саралары етәкселәре саҡырылғайны, тип хәбәр иттеләр РБК – Нижний Новгород телеканалынан.
Осрашыуҙа Башҡортостандан «Башинформ» агентлығының баш мөхәррире Шамил Вәлиев менән «Республика Башкортостан» гәзитенең сәйәсәт бүлеге мөдире Гүзәл Нәбиева ҡатнашты.
Финанс баҙарындағы хәл һөйләшеүҙең төп темаларының береһе булды. Михаил Бабич һүҙҙәренсә, округтың бөтә төбәктәрендә кризисҡа ҡаршы штабтар булдырылған, башҡа эштәрҙән тыш, улар иң кәрәкле тауарҙарҙың хаҡын күҙәтеп бара. Тулы хоҡуҡлы вәкил Волга буйы федераль округында әлеге тауарҙарға хаҡтың артмауын, әммә хәлде күҙ уңында тоторға кәрәк тип билдәләне.
Бынан тыш, бер нисә йыл элек Михаил Бабич инициативаһы буйынса старт алған төбәк-ара авиацияны үҫтереү программаһы тикшерелде. Әлеге көндә ул Волга буйы федераль округында уңышлы тормошҡа ашырыла. 2014 йылда пассажирҙар ташыу 60 процентҡа артҡан. Йыл йомғаҡтары буйынса самолеттарҙа 150 мең кеше осҡан. Бынан тыш, яҡын арала Рәсәй Хөкүмәте ошо программаның эшен өс йылға оҙайтырға ниәтләй.
Тиҙҙән Волга буйы ҡалалары араһында һауа юлын артабан үҫтереү өсөн илдә етештерелгән самолеттың яңы моделе эшләп сығарыласаҡ. Түбәнге Новгородтың «Сокол» һәм Һамарҙың «Авиакор» заводтарын Ил-114 самолетын төҙөү өсөн майҙансыҡ сифатында файҙаланыу ҡарала.
Михаил Бабич самолеттар төҙөлөшөнә тура инвестициялар 12-16 миллиард һум тәшкил итәсәк тип билдәләне. Проектты ғәмәлгә ашырыу өсөн 30-32 миллиард һум талап ителә.
Киләһе йылдың июлендә Волга буйы федераль округы Башҡортостандың баш ҡалаһы Өфөлә үтәсәк ШОС һәм БРИКС саммиттарын ҡабул итә, ә 2018 йылда округтың дүрт төбәгендә футбол буйынса Донъя кубогы этаптары үтә. Ҡатмарлы иҡтисади хәлгә ҡарамаҫтан, объекттар ваҡытында әҙер буласаҡ, тине Тулы хоҡуҡлы вәкил.


text:
Республиканың рәсми делегацияһы Италия-Рәсәй төбәк-ара форумында B2B форматында аралашасаҡ Фото: Башҡортостан Башлығының матбуғат хеҙмәте
Республиканың рәсми делегацияһы Италия-Рәсәй төбәк-ара форумында B2B форматында аралашасаҡ
Республиканың рәсми делегацияһы Италия-Рәсәй төбәк-ара форумында B2B форматында аралашасаҡ Фото: Башҡортостан Башлығының матбуғат хеҙмәте
ӨФӨ, 2016 йыл, 27 апрель. /«Башинформ» мәғлүмәт агентлығы, Ғәлиә Нәбиева/.
Башҡортостан Башлығы Рөстәм Хәмитов Италия-Рәсәй төбәк-ара форумын асыуҙа сығыш яһай. Абруйлы иҡтисади форумда Башҡортостандың рәсми делегацияһын республика Башлығы етәкләне. Был — Рөстәм Хәмитовтың Италияға өсөнсө рәсми сәфәре. Кисә республика етәкселегенең Италия компаниялары вәкилдәре менән осрашыуы уҙҙы. Шулай уҡ B2B-осрашыуҙар планлаштырылған.
Төбәктең эшҡыуарлыҡ делегацияһы вәкилдәре машина эшләү һәм нефть химияһы, ауыл хужалығы продукцияһын етештереү һәм эшкәртеү, шулай уҡ һаулыҡ һаҡлау, туризм һәм спорт өлкәләрендә ике яҡлы хеҙмәттәшлек мәсьәләләрен тикшерә. Форумда республика мәнфәғәттәрен «Селена» урман сәнәғәте компанияһы» яуаплылығы сикләнгән йәмғиәтенең генераль директоры Владимир Канибер, «Башҡортостан күргәҙмәләр компанияһы» яуаплылығы сикләнгән йәмғиәтенең генераль директоры Альбина Килдеғолова, «Башҡортостандың үҫеш корпорацияһы» асыҡ акционерҙар йәмғиәтенең генераль директоры Артем Кирәев, «Алексеевка совхозы» дәүләт унитар ауыл хужалығы предприятиеһы директоры Рәмзил Низаметдинов, «Премиум Групп» яуаплылығы сикләнгән йәмғиәтенең генераль директоры Сергей Шульга яҡлай.
Төп программа сиктәрендә махсуслаштырылған секциялар, Ломбардия төбәге предприятиеларына барыу ҡаралған. Форум Миланда Рәсәйҙең Генераль консуллығында рәсми ҡабул итеү менән тамамлана.
Белешмә. Италия Башҡортостандың тышҡы сауҙа партнерҙары булған тәүге биш ил иҫәбенә инә. Һуңғы йылдарҙа үҙ-ара тауар әйләнеше артҡан. 1998-2014 йылдарҙа ул 84 тапҡырға үҫкән. Башҡортостанда Италия капиталы ҡатнашлығында ойошторолған 13 берлектәге предприятие эшләй.


text:
Зөһрә Рәхмәтуллина: «Китаптарҙың «электрон күсермәһен» эшләү китапханалар эшен үҫтереү өсөн мөһим»
ӨФӨ, 2014 йыл, 19 декабрь. /«Башинформ» мәғлүмәт агентлығы, Ғәлиә Нәбиева/.
Дәүләт Думаһының мәҙәниәт буйынса комитеты рәйесе урынбаҫары, «Рәсәй китапханалары» партия проекты етәксеһе Зөһрә Рәхмәтуллина «Документтарҙың мәжбүри экземпляры тураһындағы Федераль законға үҙгәрештәр индереү тураһында» закон проектын эшләп бөтөү буйынса кәңәшмә үткәрҙе. Новелла документтың баҫма мәжбүри экземплярын электрон төрҙә биреүҙе, шулай уҡ мәжбүри экземплярҙар һанын 16-нан 6-ға тиклем ҡыҫҡартыуҙы күҙ уңында тота. Кәңәшмәлә Рәсәй Мәҙәниәт министрлығы белгестәре, ИТАР-ТАСС, илдең китапханалар йәмәғәтселеге һәм нәшриәт корпусы вәкилдәре, федераль китапхана етәкселәре һәм белгестәре ҡатнашты.
Мәжбүри экземплярҙар һанының 16-нан 6-ға тиклем ҡыҫҡартылыуы хаҡында яңылыҡ кәңәшмәлә ҡатнашыусыларҙа борсолоу тыуҙырҙы. Барыһы ла тиерлек ҡағыҙ экземплярҙарының ҡыҫҡартылыуы һәм уларҙы «электрон күсермә»гә алмаштырыу илдең мәҙәни потенциалына зыян килтерәсәк тигән фекер белдерҙе.
Зөһрә Рәхмәтуллинаның фекеренсә, дөрөҫлөк, шул иҫәптән китапханаларҙың да, профессионалдарҙың һәм практиктарҙың һөйләшеүе барышында тыуа. Бәхәстә тәнҡит һүҙҙәре һәм китапханалар системаһын модернизациялау юлдары хаҡында аныҡ тәҡдимдәр яңғыраны. Ҡатнашыусылар закон проекты тулыһынса эшләнеп бөтөргә тейеш тип билдәләне.


text:
Башҡортостан студенттары Мысырҙа ҡамауҙа ҡалған
Республика президенты Мысырҙа белем алыусы Башҡортостан студенттарын эвакуациялау буйынса етди саралар күрергә ҡушты.
Унда Мысырҙа тәртипһеҙлектәр сәбәпле ҡамауҙа ҡалған Башҡортостан студенттарына ярҙам күрһәтеү буйынса мөмкин булған барлыҡ сараларҙы күреү һорала. Республика президенты Мысырҙа белем алыусы Башҡортостан студенттарын эвакуациялау буйынса етди саралар күрергә ҡушты.
Республика президентының матбуғат хеҙмәте хәбәр итеүенсә, Әл-Әзхәр университеты ятағында 50 студент ҡамауҙа тороп ҡалған. Аҙыҡ-түлек запастары бер тәүлеккә генә етәсәк. Был хәбәр иһә студенттарҙың ата-әсәләре өсөн бик ауыр хәбәр булды.
Беҙ бөгөн Мысырҙа белем алыусы Башҡортостан егеттәренең береһе менән бәйләнешкә инеп уларҙың хәлдәрен белештек. Ҡайһы бер мәғлүмәт агентлыҡтары хәбәр итеүенсә, Башҡортостан студенттары каникулдарға бушлай ҡайтып килеү өсөн ялған хәбәр таратҡан. Әммә әлегә был мәғлүмәтте раҫлау мөмкин түгел.
Мысырҙа Рәсәйҙән 20 мең самаһы турист ял итә. Уларҙың араһында Башҡортостандан күпме кеше икәне тураһында әлегә тулы мәғлүмәт юҡ.


text:
Башҡорт дәүләт университетында эске туризм буйынса белгестәр әҙерләнәсәк Фото: Олег Яровиков
Башҡорт дәүләт университетында эске туризм буйынса белгестәр әҙерләнәсәк
Башҡорт дәүләт университетында эске туризм буйынса белгестәр әҙерләнәсәк Фото: Олег Яровиков
ӨФӨ, 2016 йыл, 22 июнь. /«Башинформ» мәғлүмәт агентлығы, Эльмира Сабирова/.
Яңы уҡыу йылында Башҡорт дәүләт университетының башҡорт филологияһы һәм журналистика факультетында «Ғәмәли филология» йүнәлеше асыла. Юғары уҡыу йортоноң матбуғат үҙәгендә аңлатыуҙарынса, «Эске туризм өлкәһен филологик яҡтан тәьмин итеү» программаһы рус, инглиз, башҡорт һәм көнсығыш телдәрендә иркен аралашҡан тәржемәселәр һәм экскурсоводтар әҙерләүҙе тәьмин итәсәк. Төп иғтибар лингвистиканы һәм мәҙәниәт-ара коммуникацияны, лингвокультурологияны һәм ораторҙар сәнғәтен, этнотуризмды һәм экскурсия эшен, режиссура нигеҙҙәрен һәм сәхнә оҫталығын, Башҡортостан мәҙәниәтен һәм тарихын, туристар эшмәкәрлеген өйрәнеүгә йүнәлтелә.
Былтыр июлдә Өфөлә үткән ШОС һәм БРИКС илдәре саммиттары ошондай ҙур халыҡ-ара сараларҙа эшләү тыуған төйәктең тарихын, мәҙәниәтен, тәбиғәтен белеүҙе талап итеүен күрһәтте.
Ошо программа буйынса белем алыусылар филология өлкәһендә лә, туризм өлкәһендә лә берҙәй талап ителәсәк, тип ышаналар юғары уҡыу йортонда.


text:
Ауырғазы районында машина менән һауыу оҫталары ярыша
Ауырғазы районында «Дуҫлыҡ» ауыл хужалығы етештереү кооперативы базаһында һыйырҙарҙы машина менән һауыу операторҙарының республика конкурсы үтә. 36-сы һөнәри оҫталыҡ конкурсында бар республиканан 80-гә яҡын машина менән һауыу операторҙары ҡатнаша. Уларҙың күбеһе – район конкурстары еңеүселәре.
Беренсе көндә конкурсанттар һауыу оҫталығын күрһәтте. Бөгөн, икенсе ярыш көнөндә, ҡатнашыусылар теоретик һорауҙарға яуап бирәсәк һәм һауыу аппараттарын һүтеп йыйыуҙа ярышасаҡ.


text:
Фото:
Башҡортостан Хөкүмәте Япония архитекторының проектына ҡыҙыҡһыныу белдерҙе
Фото:
17 февралдә Республика Йортонда Японияның билдәле архитекторы Ясухиро Ямашита менән осрашыу булды. Һөйләшеүҙәрҙә БР Хөкүмәте Премьер-министры урынбаҫары — БР Хөкүмәте Аппараты Етәксеһе Илшат Тажетдинов, БР Хөкүмәте Премьер-министры урынбаҫары Сергей Афонин, Башҡортостандың Япониялағы вәкиле, БР Президенты советнигы Ришат Муллагилдин ҡатнашты.
БР Хөкүмәтенең матбуғат хеҙмәте хәбәр итеүенсә, был осрашыу хаҡында Башҡортостандың Хөкүмәт делегацияһының 2010 йылдың ноябрендә Японияға сәфәре ваҡытында һөйләшеп килешелгәйне. Ямашита әфәнде экологик йәһәттән үҙ-үҙен тәьмин итерлек тораҡ пункт проекты менән таныштырҙы. Уның Башҡортостанда тормошҡа ашырылыуы ихтимал. Япония архитекторы фекеренсә, тәбиғәт ресурстарын тирә-яҡ мөхиткә зыян килтермәй комплекслы файҙаланыу бөгөн төҙөлөш тармағында донъя тенденцияһына әүерелә бара.
— Беҙҙең милли философия кешенең йән һәм тән матурлығынан тора, – тине Ясухиро Ямашита. – Эко-ҡала һәм эко-ауыл төҙөү буйынса аҡсаны күп талап итмәгән беҙҙең проект нәҡ ошо йүнәлешкә тап килә: аҙ ҡатлы төҙөлөш, һыу һәм энергия ресурстарын файҙаланыуҙың ябыҡ циклы, йорт яны хужалығы.
Ямашита әфәнде, Японияның төҙөлөш технологиялары Цельсий буйынса һауа торошоноң 50 градус һыуыҡтан 50 градус йылыға тиклем үҙгәреүен күҙ уңында тота, тип һыҙыҡ өҫтөнә алды. Был айырыуса Көньяҡ Урал өсөн көнүҙәк. Тәүге этапта торлаҡ майҙаны 100 квадрат метр самаһы тәшкил иткән 150-гә тиклем йорт төҙөү күҙаллана. Уларҙың йорт яны участкаһы – 10 сутый.
— Өфө, Стәрлетамаҡ ҡалалары янындағы ерҙәр һәм Әбйәлил районының Магнитогорск эргәһендәге территорияһы ошондай ҡасабалар өсөн уңайлы буласаҡ, – тип тәҡдим индерҙе БР Хөкүмәте Премьер-министры урынбаҫары, БР Хөкүмәте Аппараты етәксеһе Илшат Тажетдинов.
— Идея ҡыҙыҡлы, уның өҫтөндә эшләргә кәрәк, – тип килтерелгән дәлилдәр менән килеште вице-премьер Сергей Афонин. – Бөтә иҫәпләүҙәрҙе башҡарғандан һуң республикала эксперименталь ҡасаба төҙөү проектын тормошҡа ашыра башларға мөмкин буласаҡ.


text:
Идёт приём заявок на самые массовые международные олимпиады проекта "Инфоурок"
Для учителей мы подготовили самые привлекательные условия в русскоязычном интернете:
1. Бесплатные наградные документы с указанием данных образовательной Лицензии и Свидeтельства СМИ;
2. Призовой фонд 1.500.000 рублей для самых активных учителей;
3. До 100 рублей за одного ученика остаётся у учителя (при орг.взносе 150 рублей);
4. Бесплатные путёвки в Турцию (на двоих, всё включено) - розыгрыш среди активных учителей;
5. Бесплатная подписка на месяц на видеоуроки от "Инфоурок" - активным учителям;
6. Благодарность учителю будет выслана на адрес руководителя школы.
Подайте заявку на олимпиаду сейчас - https://infourok.ru/konkurs
Дәрес темаһы:
“Һиндә ҡалам,Дәүләкәнем!”
Маҡсат:1.2013 йыл-Тирә-яҡ мөхитте яҡлау йылы (әңгәмә);
2.Дәүләкән районының топонимик атамаларына ҡыҙыҡһыныу уятыу;
3.Уҡыусыларҙа тыуған яҡты яратыу тойғоһо тәрбиәләү,экологик һәм патриотик тәрбиә биреү;
Йыһазландырыу:интерактив таҡта, ноутбук, проектор.
Эпиграф:
Ниндәй генә ерҙәр мин күрмәнем,
Һиндә ҡалам әле,Дәүләкәнем!
Гөлүзә Арыҫланова
Уҡытыусы:
Хәйерле көн,хөрмәтле коллегалар!
2013 йыл беҙҙең республикала тирә-яҡ мөхитте һаҡлау йылы тип иғлан ителде.Шуға күрә мин дә бөгөнгө дәресемде Дәүләкән районы биләмәләрендәге тәбиғәт ҡомартҡыларын һаҡлау, уларҙың топонимик атамаларын өйрәнеү, киләсәк быуынға еткереү маҡсатында ҡорҙом.
Беҙ һеҙҙең менән бергә хыялыбыҙҙа киргән аҡ елкәндә Дәүләкән районы буйлап дәрес-сәйәхәткә сығабыҙ.Сәйәхәт осоронда беҙгә ыңғай елдәр иҫеп, елкәнебеҙ ныҡ, һәр саҡ тулышҡан булһын!Хәйерле сәғәттә!
Дәүләкән ере биләмәһендә мең ырыуы вәкилдәре йәшәй.
Ырыуыбыҙ- Мең
Ағасыбыҙ – Ҡайын
Ҡошобоҙ- ҡарсыға
Гүзәл күлебеҙ- Асылыкул
Данлы тауыбыҙ- Балҡантау
Ырыуыбыҙ аҡһаҡалы- Ҡәнзәфәр бей
Данлыҡлы эпосыбыҙ- “Заятүләк менән Һыуһылыу”
Иң матур халыҡ йыры- Асылыҡай буйы
Ораныбыҙ- Алаҫ! Алаҫ!Алаҫ!
Барығыҙға ла тапҡыр яуаптарығыҙ өсөн рәхмәт!
1 Туҡталыш- район үҙәге Дәүләкән ҡалаһы. Дәүләкән һәм Этҡол ауылдары ҡушылып барлыҡҡа килгән.Башҡортостандың көньяҡ-көнбайышында Дим йылғаһының түбәнге өлөшөндә ике яҡлап Дәүләкән ере йәйрәп ята.Майҙаны-1875 кв.км.Халыҡтың уртаса тығыҙлығы-1 кв.км.22 кеше.Районда 95 ауыл бар, иң ҙурҙары-Ивановка,Ҡоръятмаҫ, Мәкәш.Дәүләкән нигеҙ һалынғандан алып он тартыу, ярма ярыу сәнғәтенең ҙур үҙәге булып тора.Ҡалала кирбес заводы,сыр ҡайнатыу,автомобилдәр ремонтлау, янғын һүндереү ҡорамалдары заводтары,балалар аяҡ кейемдәре фабрикаһы, элеватор эшләй.Ҡаланы Транссебер тимер юлы магистрале,Шишмә-Миәкә автомобиль юлы киҫеп үтә. Район Бүздәк,Благовар, Шишмә,Бәләбәй,Әлшәй,Ауырғазы райондары менән сикләшә.
2-се Туҡталыш – “Асылыкул- аҫыл күл”( тарихи йырҙар)
Асылыҡай буйы ҡамышлыҡ.
Төйәк иткән уны күп ҡоштар.
Тулҡындары уйнап ярға ҡаға,
Ағастары тора алҡышлап.
Аяҙ төндә алтын тараҡ һымаҡ,
Ай йылтырай тын күл өҫтөндә.
Таң атҡанда ҡояш йым-йым килә,
Аллы-гөллө йәйғор төҫөндә.
Матур тәбиғәте- бер мөғжизә,
Һауаһы саф-иркен һулышым.
Яр буйында шишмә сиртеп сыға,
Күҙ йәшеләй булып тулышып.
Шундай гүзәл ерҙә баҫып торам,
Хәтер-хыялдарҙан уйылып.
Асылыкулдән етәкләшеп икәү
Алдарыма килеп сығыр кеүек
Заятүләк менән Һыуһылыу.
Уҡытыусы:
Асылыкул буйҙары менән бәйле ниндәй тарихи йырҙарҙы беләһегеҙ?
Яуаптар:
-“Асылыҡай буйы”
-“Юрмый буйы”
-“Хәйрүләкәй”
-Асылыкүл”
-“Асылыкул буйҙары”
Уҡытыусы: Асылыкул атамаһы ҡайҙан барлыҡҡа килгән?Борон заманда күл нисек аталған?
Яуаптар:
-Ҡаратабын күле
-Аҫыл күл
-Асы күл.
Эйе, ололар уны Аҫыл күл тип кенә йөрөткән борон.Шунан Асылыкул булып киткән дә инде.
3-сө Туҡталыш –Берҡаҙан –ҡоштар батшалығы.(тыуған ер тураһында мәҡәлдәрҙе иҫкә төшөрөү).
Борон-борон замандарҙа был тирәгә аусылар,һунарсылар кейек, ҡош-ҡорт ауларға килгәндәр.Бер һунарсы ҡош атып алғас, ҡаҙанға бешерергә һалған, уның ите бер ҡаҙан булған.Шул көндән алып ҡоштоң үҙен дә, урынды ла Берҡаҙан тип йөрөтә башлағандар.(ул ҡоштар пеликандар булған,тиҙәр).Һуғышҡа тиклем үк был һаҙлыҡта бик бай торф ятҡылығы тапҡандар, әллә нисә йылдар ошо торф сығарыу эше тирә-яҡтағы ауылдар халҡын эш менән тәьмин итеп торған.Был һаҙлыҡты киптереп, баҫыу яһау уйы кем башына килгәндер?Ләкин һаҙлыҡ урынында иген үҫмәгән.Ҡоштар,йәнлектәр ҙә китеп бөткәндәр.
Берҡаҙанды тергеҙергә
Бирелде яңы фарман.
Тик тәбиғәт үпкәһен
Онотормо бер заман?
Яңынан ҡайтырмы һуң
Онотолған берҡаҙан?
Юғалған тереклекте
Табырбыҙ икән ҡайҙан?
Турғайҙы ҡырып бөткәс,
Оран һалғайны Ҡытай.
Берҡаҙанды ҡайҙарҙан
Алырбыҙ икән һорап.
Һорауҙар күп.Яуапты
Кемдәр икән бирәсәк?
Килә күрмәһен бер үк
Киләсәкһеҙ киләсәк!
Уҡытыусы:
4 .Аҡ елкәнебеҙ тағы юлда.Киләһе туҡталыш-Балҡантау-ғашиҡтар төйәге.(“Заятүләк менән Һыуһылыу”эпосын иҫкә төшөрөү).
Ни өсөн мин был туҡталышты шулай атаным икән?
-Легенда буйынса,Балҡантауҙа Заятүләк менән Һыуһылыу ерләнгән.
Балҡантауҙың бейеге.
Бейегендә уйнай кейеге.
Алпан –толпан атлаған
Айыуы күп Балҡантау.
Йылтыр күҙле бүреле
Бүреһе күп Балҡантау.
Ҡыҙ балалай биҙәнгән
Төлкөһө күп Балҡантау.
Майлап һалған ҡамыштай
Йыланы күп Балҡантау.
Эй,Балҡантау,Балҡантау!!!
Кроссворд сисеү.
1.Легендаларҙа һөйләнелгән һаҙлыҡ.
2.Башҡортостандың иң ҙур күле.
3.Мең ырыуы ораны.
4.Мең ырыуы ҡошо.
5.Эпос геройы
6.Мең ырыуы аҡһаҡалы.
7.Дәүләкән районында тыуған сәхнә йондоҙо,С.Юлаев премияһы лауреаты.
8.Ш.Бабич премияһы лауреаты,шағирә.
9.Заятүләктең һөйгәне.
Был кроссвордта ниндәй һүҙ йәшеренгән?
-Балҡантау.
5 –се туҡталыш.Дәүләкән-күренекле шәхестәр төйәге
Яҡташтарҙы таныйбыҙмы?Кем белә?
-Р.Ураҡсина
-Л.Саяхова
-Т.Бабичева
-Н.Гатауллин
-А.Хаким
-Л.Абдуллина
6-сы Туҡталыш -Халыҡ гәүһәрҙәре.
Үҙенең яҙыусыларын, ғалимдарын белмәгән халыҡ-бәхетһеҙ. Республикабыҙ күгендә йондоҙ булып балҡыған шәхестәребеҙ байтаҡ.Шуларҙың береһе-район һәм республика конкурстары лауреаты,шағирә, композитор,Ә.Хәким музейы директоры,”Дим” әҙәби берекмәһе етәксеһе Гөлүзә Арыҫланова.Тыуған еребеҙ, килен булып төшкән еребеҙ өсөн беҙ янмаһаҡ, һеҙ янмаһағыҙ-кемдәр яныр!
Сәйәхәтебеҙҙең
Музыкаль яҡтан биҙәй Гөлүзә Арыҫланова. (йыр бөткәс)
Бына ошондай юғары нотала сәйәхәтебеҙҙе тамамлайбыҙ.Аҡ елкәнебеҙ кире Дәүләкән ҡалаһына килеп туҡтаны.Ошо төбәккә улдар,батырҙар бүләк итеп, Дәүләкән, беҙ һиндә ҡалабыҙ!
Һеҙҙең иғтибарға үҙемдең шиғырымды тәҡдим итәм.
Минең яҙмыш һинең менән
Бәйләнгән.
Килен булып төшкән ерем,
Дәүләкән.
Ошо ерҙә тыуып-үҫте
Улдарым.
Һиҙелмәйсә уҙҙы тиҫтә
Йылдарым.
Һине үҙ төйәге иткән,
Береккән.
Урыҫ, башҡорт,татар, сыуаш
Электән.
Ишле ғаиләңә тағы иш
Булып.
Нисә төрлө халыҡ киткән
Ҡушылып.
Өс тиҫтәгә яҡын милләт
Балаһы.
Бөгөн,гүйә, күҙҙәреңдең
Ҡараһы.
Һәр береһе үҙ телендә
Һөйләшә,
“Дәүләкән-тыуған ерем”, тип
Өндәшә.
Әсәй булып һәр балаңды
Һөйәһең.
Атайҙарса ла тәрбиә
Бирәһең.
Бындай ҡунаҡсыл ер тағы
Бар микән!
Дуҫлыҡ, татыулыҡ бишеге-
Дәүләкән!
Тыуған еребеҙҙе күҙ ҡараһындай һаҡлайыҡ, ер-һыу атамаларын өйрәнәйек. Уның матурлығын, гүзәллеген киләсәк быуындарға ла күрергә насип булһын!
Иғтибарығыҙ өсөн рәхмәт!
Башҡортостан Республикаһы Мәғариф Министрлығы
Дәүләкән районы муниципаль районы
Ҡоръятмаҫ урта дөйөм белем биреү мәктәбе
Һиндә ҡалам,Дәүләкәнем!
(дәрес-экскурсия)
Башҡарыусыһы:
Миңзәлә Васил ҡыҙы Хәлилова
Самые низкие цены на курсы профессиональной переподготовки и повышения квалификации!
Предлагаем учителям воспользоваться 50% скидкой при обучении по программам профессиональной переподготовки.
После окончания обучения выдаётся диплом о профессиональной переподготовке установленного образца (признаётся при прохождении аттестации по всей России).
Обучение проходит заочно прямо на сайте проекта "Инфоурок".
Начало обучения ближайших групп: 18 января и 25 января. Оплата возможна в беспроцентную рассрочку (20% в начале обучения и 80% в конце обучения)!
Подайте заявку на интересующий Вас курс сейчас: https://infourok.ru/kursy
Краткое описание документа:
Дәрес темаһы:
“Һиндә ҡалам,Дәүләкәнем!”
Маҡсат:1.2013 йыл-Тирә-яҡ мөхитте яҡлау йылы (әңгәмә);
2.Дәүләкән районының топонимик атамаларына ҡыҙыҡһыныууятыу;
3.Уҡыусыларҙа тыуған яҡты яратыу тойғоһо тәрбиәләү,экологик һәм патриотик тәрбиә биреү;
Йыһазландырыу:интерактив таҡта, ноутбук, проектор.
Эпиграф:
Ниндәй генә ерҙәр мин күрмәнем,
Һиндә ҡалам әле,Дәүләкәнем!
Гөлүзә Арыҫланова
УЖЕ ЧЕРЕЗ 10 МИНУТ ВЫ МОЖЕТЕ ПОЛУЧИТЬ ДИПЛОМ
от проекта "Инфоурок" с указанием данных образовательной лицензии, что важно при прохождении аттестации.
Если Вы учитель или воспитатель, то можете прямо сейчас получить документ, подтверждающий Ваши профессиональные компетенции. Выдаваемые дипломы и сертификаты помогут Вам наполнить собственное портфолио и успешно пройти аттестацию.
Список всех тестов можно посмотреть тут - https://infourok.ru/tests


text:
Башҡортостан халҡына грипҡа ҡаршы прививка яһай башланылар
Башҡортостан халҡына грипҡа ҡаршы прививка яһай башланылар.
Быйыл белгестәр 1 миллиондан ашыу кешегә прививка яһарға ниәтләй. Шул иҫәптән 300 мең балаға прививка эшләнәсәк. Өлкәндәр араһында тәү сиратта медицина һәм мәғариф ойошмалары, транспорт өлкәһе, торлаҡ-коммуналь хужалыҡ хеҙмәткәрҙәренә, 60 йәштән үткән кешеләргә һәм хроник сирлеләргә прививка яһала. Бынан тыш, 80 мең студент һәм ете меңдән ашыу хеҙмәткә алыныусы вакцинация үтергә тейеш. Республикаға өлкәндәрҙе иммунизациялау өсөн 900 мең, балаларға 116 меңдән ашыу доза вакцина килтерелгән. Вакцинация грипп менән сирләү хәүефен, үлем осраҡтарын кәметә, өҙлөгөүҙәрҙе иҫкәртә, тип билдәләй белгестәр.


text:
Башҡортостан юлдаш телевидениеһында «Власть менән әңгәмә» исемле яңы телепроект старт ала
Айҙың һәр дүртенсе дүшәмбеһе Башҡортостан юлдаш телевидениеһында тура эфирҙа Башҡортостан Хөкүмәте Премьер-министры урынбаҫарҙары граждандар һорауҙарына яуап бирәсәк.
Беренсе булып эстафетаны вице-премьер, торлаҡ-коммуналь хужалыҡ министры Сергей Афонин ҡабул итәсәк. 26 мартта 20.00-21.30 сәғәттәрҙә ул тура эфирҙа буласаҡ.
Чиновникка һорауҙарҙы тура эфир студияһына 8 (347) 2-921-005 телефоны буйынса шылтыратып, йәки был көндө Нефтекамала урынлаштырыласаҡ күсмә телевизион станция ярҙамында бирергә була.
Һорауҙарҙы шулай уҡ телеканал сайтында ла ҡалдырырға була.


text:
Өфөлә «Сәхнәлә — китап!» проекты башланды
ӨФӨ, 2015 йыл, 12 март. /«Башинформ» мәғлүмәт агентлығы, Ләйлә Аралбаева/.
Өфөлә Әҙәбиәт йылы сиктәрендә «Сәхнәлә — китап!» берлектәге китапхана-театр проекты ғәмәлгә ашырыла.
Ҡаланың үҙәкләштерелгән китапханалар системаһы театр менән хеҙмәттәшлек итеү аша өфөләр араһында китап уҡыуҙың абруйын күтәрергә ниәтләй. Спектаклдәр башланыр алдынан Мәжит Ғафури исемендәге Башҡорт дәүләт академия драма театры һәм Башҡортостандың Рус драма театры фойеһындағы күргәҙмәләрҙә сәхнә әҫәренең әҙәби сығанағы, уның авторы һәм яҙыусының башҡа әҫәрҙәре менән танышырға мөмкин.
«Сәхнәлә — китап!» проекты сиктәрендә Башҡорт драма театрында ойошторолған тәүге күргәҙмә Башҡортостандың халыҡ шағиры Мәжит Ғафуриға арналды. Был көндө уның «Ҡара йөҙҙәр» спектакле сәхнәгә ҡуйылды.
Яңылыҡ күп тамашасыларҙың иғтибарын йәлеп итте, улар әҙиптең ижады менән ҡыҙыҡһынды, һорауҙар бирҙе.
Яҡын араларҙа Рус драма театрында Александр Островскийҙың тормошона һәм ижадына бағышланған китап күргәҙмәһен ойоштороу күҙаллана.


text:
Рөстәм Хәмитов Ҡырмыҫҡалы районында граждандарҙы ҡабул итте
Башҡортостан Президенты Рөстәм Хәмитов Ҡырмыҫҡалы районы үҙәге Ҡырмыҫҡалы ауылында граждандарҙы ҡабул итте. Район үҙәгенең 10 күпфатирлы йортонда һыу үткәргесенең һәм канализацияның булмауы – халыҡ менән аралашҡанда күтәрелгән ҡырҡыу мәсьәләләрҙең береһе булды.
Коммуникацияларҙың булмауы башҡа параметрҙар буйынса төҙөк булған ике ҡатлы йорттарҙа йәшәүсе 500 кешегә ҡағыла. Йорттарҙа бер, ике һәм өс бүлмәле фатирҙар бар, уларҙа санузел өсөн бүлмәләр ҡаралған. Әммә һыу һәм канализация селтәрҙәре әле булһа үткәрелмәгән. Йорттар яңы, уларға ремонт эшләргә кәрәкмәй, уларҙың һәр береһендә үҙәк йылытыу пункты бар.
Рөстәм Хәмитов был коммуникацияларҙы төҙөү 2012 йылға республика адреслы инвестицион программаһына индерелһен өсөн тейешле күрһәтмә бирҙе.
Граждандарҙы ҡабул иткәндә күтәрелгән йәнә бер көнүҙәк мәсьәлә — ул республика райондарында юлдарҙың торошо. Ауылға тиклем юл һалыу йәки юлға ремонт эшләү үтенесе менән Башҡортостан Президентына килеүсе граждандарҙың бер нисәүһе мөрәжәғәт итте.
Шишмә районының Яңы Киевка ауылы кешеһе һүҙҙәренсә, төҙөк юлдың булмауы тоташ ауылдың юҡҡа сығыуына тиерлек килтергән. 1980 йылда ауылда 150-180 йорт булһа, бөгөнгө көндә уларҙың 39-ы ғына һаҡланып ҡалған. Ауылда мәктәп, медпункт, магазин ябылған. Ҡалған кешеләр яҡындағы Иҫке Муса ауылы менән бәйләнешен өҙмәһен өсөн яҡынса алты километрлыҡ асфальт юл һалырға кәрәк.
Рөстәм Хәмитов, күп аҡса талап ителһә лә, ауылдарҙа юлдар мәсьәләһе хәл ителәсәк, тип билдәләне. Ауылдарҙың ҙур юлдарҙан бер нисә километрға ғына сикләнгән булыуы төрлө төбәктәр өсөн хас, тип билдәләне Башҡортостан Президенты граждандарҙы ҡабул иткәндән һуң ауыл биләмәләре башлыҡтары менән үткәрелгән кәңәшмәлә. Был мәсьәләне хәл итеү өсөн илдә ауыл юлдарын ремонтлауға һәм төҙөүгә йүнәлтелгән махсус федераль программа эшләп килә. Уның сиктәрендә быйыл Башҡортостанда ҙур юлдар менән һигеҙ ауыл тоташтырылған. 2012 йылда уларҙың һаны – 23, 2013 йылда 30-ҙан ашыу буласаҡ. Шулай итеп, федераль программа буйынса өс йыл эсендә яҡынса 60 ауылға асфальт юл һалынасаҡ. Әммә оло юлдар менән тоташтырыуҙы талап иткән ауылдар һаны республикала төрлө иҫәпләүҙәр буйынса 400-ҙән алып 500-гә тиклем тәшкил итә. Шуға күрә мәсьәләне хәл итеү өсөн федераль ғына түгел, республика бюджеты аҡсалары ла йәлеп ителәсәк. Башҡортостанда махсус юл фонды булдырылған. Быйыл ул яҡынса һигеҙ миллиард һум тәшкил итә. Киләһе йылға фонд средстволары 9-9,5 миллиард һум тәшкил итәсәк. Был аҡсалар юлдар төҙөүгә йүнәлтеләсәк.
Граждандарҙы ҡабул итеү барышында Рөстәм Хәмитов күп балалы ғаиләләргә ер участкалары бүлеү, ауыл мәктәптәрен автобустар менән тәьмин итеү, балалар баҡсаларының етмәүе, ауыл эсендә газ үткәргестәр һалыу мәсьәләләренә лә ҡағылды.


text:
Башҡортостанда төрки донъяһын тикшереү халыҡ-ара симпозиумы уҙғарыла Фото: Олег Яровиков
Башҡортостанда төрки донъяһын тикшереү халыҡ-ара симпозиумы уҙғарыла
Башҡортостанда төрки донъяһын тикшереү халыҡ-ара симпозиумы уҙғарыла Фото: Олег Яровиков
ӨФӨ, 2015 йыл, 27 май. /«Башинформ» мәғлүмәт агентлығы, Эльмира Сабирова/.
Башҡортостанда төрки донъяһын тикшереү халыҡ-ара симпозиумы уҙғарыла. Өсөнсө фәнни-мәғариф форумы 2016 йылдың майында М.Аҡмулла исемендәге Башҡорт дәүләт педагогия университетында була.
Быйыл симпозиум делегаттарын Алматы ҡалаһы ҡабул итте. Унда ҡатнашыу өсөн Ҡаҙағстанға Төркиә, Азербайжан, Ҡырғыҙстан, Үзбәкстан, Рәсәй, Италия, АҠШ, Ҡытай, Корея, Нидерландтар, Сербия һәм башҡа илдәрҙән 500-ҙән ашыу ғалим килде. Башҡортостандан ғилми эшмәкәрҙәр, магистранттар, БДПУ-ның фәнни эштәр буйынса проректоры Гөлназ Шафиҡова етәкселегендә башҡорт филологияһы студенттары барҙы.
Күләмле сараның маҡсаты — төркиҙәрҙең мәҙәни һәм рухи ҡиммәттәрен тикшереү, үҫтереү һәм популярлаштырыу.
Беренсе төрки донъяһын тикшереү халыҡ-ара симпозиумы былтыр яҙ Төркиәнең Нийде ҡалаһында ойошторолдо. Проект Төркиәнең Нийде университеты, Ҡаҙағстандың дәүләт ҡатын-ҡыҙҙар педагогия университеты һәм Башҡорт дәүләт педагогия университеты араһындағы килешеү нигеҙендә ғәмәлгә ашырыла, тип аңлатма бирҙеләр БДПУ-ның матбуғат үҙәгендә.


text:
Белгород өлкәһе
Белгоро́д өлкәһе — Рәсәйҙен көньяҡ-көнбайыш яғында, Мәскәүҙән 500 км алыҫлыҡта урынлашҡан регион.
Йөкмәткеһе
Тарих[үҙгәртергә | вики-тексты үҙгәртергә]
1708 йылда Рәсәй 8 губернаға бүленә. Белгород крайы Киев губернаһы составына инә. 1719 йылда Киев губернаһы 4 провинцияға бүленә:
- Киев
- Белгород
- Севская
- Орёл
Хәҙерге Белгород өлкәһе территорияһы Белгород һәм Севская провинциялар составында булды.
1727 йылда « Белгородское наместничество» төҙөлә. 1749 йылда ул Белгород губернаһа үҙгәрелә.
6.01.1954 йылда Белгород өлкәһе төҙөлә. Курск өлкәһенән Белгород өлкәһенә 23 район бирелә.
Сиктәшлек[үҙгәртергә | вики-тексты үҙгәртергә]
- Көньяҡ, көнбайыш — Украина (Луганск, Сум, Харьков өлкәләре)
- Көнсығыш — Воронеж өлкәһе
- Төньяҡ — Курск өлкәһе
Дәүләт ҡоролошо[үҙгәртергә | вики-тексты үҙгәртергә]
Белгород өлкәһе Уставына ярашлы дәүләт власы суд, башҡарма һәм закондар сығарыу йүнәлештәренә бүленә.
Башҡарма влас[үҙгәртергә | вики-тексты үҙгәртергә]
Ҡарағыҙ: Белгород өлкәһе Хөкүмәте
Ҡарағыҙ: Белгород өлкәһе Губернаторы
Белгород өлкәһе Губернаторы — Белгород өлкәһе башлығы һәм Белгород өлкәһенең иң юғары вазифалы кешеһе. Белгород өлкәһе Хөкүмәте етәксеһе. Белгород өлкәһе Хөкүмәте статусы һәм хоҡуғы Белгород өлкәһе Уставы менән билдәләнгән.
1993 йылдын 18 декабрь көндән өлкәлә берҙәм-бер губернатор — Савченко, Евгений Степанович.
Суд власы[үҙгәртергә | вики-тексты үҙгәртергә]
Белгород өлкәһе суд системаһы составында:
- Белгород өлкәһе өлкә суды, Рәсәйҙен юғары судының түбәнге инстанция суды
- Белгород өлкәһе арбитраж суды , Рәсәйҙен юғары судының түбәнге инстанция суды
Закондар сығарыу власы[үҙгәртергә | вики-тексты үҙгәртергә]
Ҡарағыҙ: Белгород өлкәһе өлкә думаһы
Өлкә Парламенты — Белгород өлкәһе өлкә думаһы.
Иҡтисад[үҙгәртергә | вики-тексты үҙгәртергә]
Эре ойошмалар:
- Лебединский тау-байыҡтырыу комбинаты
- Стойленский тау-байыҡтырыу комбинаты
- Оскольский электрометаллургия комбинаты
- Оскол металлургия машиналар төҙөү заводы
- Осколцемент
- Белгород цементы
- «СУМ ЦММ» ААЙ («Специализированное управление механизации Центрометаллургмонтаж»)
- «Стройметаллком» тимер конструкциялар заводы
- «Осколпласт» плстмасса заводы[1].
Иҫкәрмәләр[үҙгәртергә | вики-тексты үҙгәртергә]
Һылтанмалар[үҙгәртергә | вики-тексты үҙгәртергә]
- Официальный сайт губернатора и правительства Белгородской области
- Белгородская областная Дума. Официальный сайт
- Законодательные и нормативные акты Белгородской области
- Евгений Савченко. Персональный сайт и видеоблог губернатора Белгородской области
- Карты населённых пунктов Белгородской области


text:
18 ноябрҙә Рәсәй Президентының мобиль ҡабул итеү бүлмәһе Башҡортостанда эшләйәсәк
Рәсәй Президентының күсмә ҡабул итеү бүлмәһе 18 ноябрҙә Башҡортостан халҡын ҡабул итәсәк, тип хәбәр итә Кремль сайты. Йәмәғәт ҡабул итеү бүлмәһендәге эштәргә был көндө РФ Президенты Хакимиәтенең Дәүләт хеҙмәте һәм кадрҙар мәсьәләләре буйынса идаралығы начальнигы Сергей Дубик етәкселек итәсәк.
«Президенттың мобиль ҡабул итеү бүлмәһе эшмәкәрлеге буйынса йомғаҡлау ултырышы көндөң икенсе яртыһында Өфө, Цюрупа урамы, 100 адресы буйынса, Президенттың Башҡортостан Республикаһындағы йәмәғәт ҡабул итеү бүлмәһендә үтәсәк», — тиелә сайтта.
Дмитрий Медведев инициативаһы менән ойошторолған мобиль ҡабул итеү бүлмәһе — граждандарҙың дәүләт органдарына һәм урындағы үҙидара органдарына мөрәжәғәт итеүгә хоҡуҡтарын тәьмин итеү буйынса Президент вәкәләттәрен ғәмәлгә ашырыуҙың бер формаһы ул. Уның составына ил Президенты Хакимиәтенең, Генпрокуратура бүлексәләренең вазифалы кешеләре инә.
Күсмә ҡабул итеү бүлмәләре Рәсәй Президенты күрһәтмәһе буйынса 2011 йылдың 12 майынан алып эшләй. Бындай ҡабул итеүҙәр үткәреүгә ағымдағы йылда Президент исеменә граждандарҙан һәм ойошмаларҙан килгән мөрәжәғәттәр сәбәп булып тора.


text:
Ултырышта 40-тан ашыу мәсьәлә ҡаралды
14 апрелдә Башҡортостан Республикаһы дүртенсе саҡырылыш Дәүләт Йыйылышы-Ҡоролтай Президиумының ун өсөнсө ултырышында 40-тан ашыу мәсьәлә ҡаралды. Парламенттың пленар ултырышы 23 апрелдә Дәүләт Йыйылышы Йортонда үтәсәк.
Депутаттар ҡараған мәсьәләләр араһында — 28 республика закон проекты, шул иҫәптән етәүһе яңы. Беренсе уҡыуҙа ҡабул итеүгә тәҡдим ителгән закон проекттары иҫәбендә "Башҡортостан Республикаһында коррупцияға ҡаршы эш итеү тураһында" БР законы проекты бар, ҡайһы бер закондарға үҙгәрештәр индереү ҡаралды.
Депутаттар РФ Үҙәк банкының Башҡортостан Республикаһы Милли банкы рәйесе Рөстәм Мәрҙәновтың Башҡортостан Республикаһы банкылар секторындағы хәл тураһында мәғлүмәтен тыңланы, айырым суд участкаларының мировой судьяларын һайланы, Межгорье ҡалаһы хакимиәте башлығы вазифаһын биләүгә конкурс үткәреү буйынса конкурс комиссияһы ағзаларын тәғәйенләне.


text:
Торлаҡ-коммуналь хужалыҡ комплексын реформалаштырыуға средстволар үҙләштерелә
Өфөгә федераль үҙәк тарафынан Торлаҡ-коммуналь хужалыҡты реформалаштырыу программаһы буйынса бүленгән средстволар тулыһынса үҙләштерелде. Был турала бөгөн ҡала хакимиәтендәге кәңәшмәлә уның башлығы Павел Качкаев хәбәр итте.
— Хәҙерге ваҡытта капиталь ремонтлау буйынса эштәр 100 процентҡа башҡарылды, — тине мэр. – Бер нисә йортта подвалдарзы һәм подъездарҙы ремонтлау буйынса ғына хәл ителмәгән мәсьәләләр ҡалған. Әммә был ҡала бюджеты средстволары иҫәбенә алып барыла ла инде һәм ошо аҙна эсендә тамамланасаҡ.
Хәтерегеҙгә төшөрәбеҙ, дөйөм алғанда, Өфөлә Торлаҡ-коммуналь хужалыҡты реформалаштырыу программаһы буйынса быйыл 250-ләп йорт капиталь ремонтланды.


text:
Архаизмдар
Телдең һ-ҙлек составы туҡтауһыҙ үҙгәреп тора. Уның үҙгәреүе, артыуы йә кәмеүә туранан - тура йәмғиәттең, фәндең, техниканың, мәҙәниәттең торошо, үҫеше, алға китеше менән бәйләнгән. Телдә яңы барлыҡҡа килгән һүҙҙәрҙе неологизмдар тип атайҙар. Неологизм- грек һүҙе, урыҫ теле аша башҡорт теленә килеп ингән. Неос-яңы, логос- һүҙ. Ваҡыт үтеү менән һөйләштән төшөп ҡала барған һүҙҙәрҙе архаизмдар тип йөрөтәләр.
Әҙәбиәт[үҙгәртергә | вики-тексты үҙгәртергә]
- Усманова М.Ғ., Абдуллина Ф.Ф. Башҡорт теле. Өфө-2000йыл ISBN 5-295-02619-1
- Толомбаев Х.А., Солтанбаева Х.В. Әсә теле. 6-сы класс өсөн дәреслек. Өфө-2008 йыл ISBN 978-5-295-04288-1


text:
Рөстәм Хәмитов: «Беҙ барыбыҙ ҙа эшҡыуарлыҡты үҫтереү яҡлы»
Башҡортостан Президенты Рөстәм Хәмитов «Эшҡыуарҙар хоҡуҡтарын яҡлау буйынса хоҡуҡи механизмдар» исемле түңәрәк өҫтәл эшендә ҡатнашты, сара 23 июлдә республиканың Сәнәғәт һәм инновацион сәйәсәт министрлығында үтте. Әлеге осрашыу Рәсәй Федерацияһы Президенты янындағы Эшҡыуарҙар хоҡуҡтары буйынса вәкил Борис Титовтың Өфөгә визиты сиктәрендә ойошторолдо.
Рөстәм Хәмитов, ҡунаҡты сәләмләп, уға эшҡыуарҙар хоҡуҡтарын яҡлау буйынса вәкил вазифаһында тәүге визиты менән беҙҙең республикаға килгәне өсөн рәхмәтен белдерҙе.
— Беҙҙең хеҙмәттәшлек үҫешәсәк, алға табан барасаҡ, тип ышанам, — тине Президент. Уның һүҙҙәренсә, эшҡыуарҙарға эшләргә ҡамасаулаған, уларҙың юлында административ кәртәләр булдырған кешеләр әле булһа осрай. Шул уҡ ваҡытта власть органдары вәкилдәре менән таныш булған һәм бының менән файҙаланған намыҫһыҙ бизнесмендар ҙа бар.
— Рейдерлыҡ, предприятиеларҙы баҫып алыу факттары бар. Был енәйәтсел алымдар. Уңышлы эшләгән предприятиеларҙы банкротлыҡҡа дусар итеүҙәрен күрәбеҙ, кешеләр эшһеҙ урамда тороп ҡала. Бындай кире күренештәрҙең барыһы ла эшҡыуарлыҡты үҫтереүгә ҡамасаулай, — тип һыҙыҡ өҫтөнә алды республика башлығы.
Рөстәм Хәмитов төбәктә бәләкәй һәм урта бизнесты үҫтереү кимәле хаҡында һөйләгән мәғлүмәттәр менән таныштырҙы. Эшҡыуарлыҡ өлкәһендә бөгөн 460 меңдән ашыу кеше эшләй. Был күрһәткес буйынса Башҡортостан Рәсәйҙең тәүге ун төбәге иҫәбенә инә. Бәләкәй предприятиелар һаны буйынса республика Волга буйы федераль округында беренсе урында тора. Башҡортостан былтыр «Бәләкәй һәм урта эшҡыуарлыҡты үҫтереү һәм бының өсөн уңайлы шарттар булдырыу буйынса Рәсәй Федерацияһының иң яҡшы төбәге (субъекты)» дипломына лайыҡ булды.
Әлбиттә, эшҡыуарлыҡтың үҫеүенә төрлө дәүләт ярҙамы саралары ла булышлыҡ итә. Шулай итеп, субсидиялар өсөн генә быйыл 215 миллион һум аҡса ҡарала. Бәләкәй бизнесҡа финанс ярҙам буйынса баҫымды урындағы кимәлгә — муниципалитеттарға күсереү дауам итә. Республикала микрофинанслау системаһы булдырылды, бизнес-инкубаторҙар, мәғлүмәт-консультация үҙәктәре эшләй. Һуңғы осорҙа эшҡыуарҙар мәнфәғәттәрен иҫәпкә алған закондар ҡабул ителә.
— Мартта беҙҙә эшҡыуарҙар хоҡуҡтары буйынса вәкил булдырылды, — тип иҫкә төшөрҙө Рөстәм Хәмитов. — Ә хәҙер омбудсмен институты булдырыла. Беҙ барыбыҙ ҙа эшҡыуарҙарҙың – яҡлаулы, ә бизнестың асыҡ булыуы яҡлы.
Әммә быға ҡарамаҫтан, тип билдәләне Президент, беҙҙә, шул иҫәптән хоҡуҡ һаҡлау структураларында, етди проблемалар етерлек.
Рөстәм Хәмитов иҫәпләүенсә, властар эшмәкәрлегендә «ғәҙеллек» төшөнсәһе төп һүҙ булып торорға тейеш.
— Үҙ вазифамда ғәҙеллек булдырасаҡмын, — тине республика башлығы. – Беҙҙең йәмғиәттә ғәҙеллек етешмәй, халыҡ тап шуны көтә лә инде.
Ошондай уҡ бурыс – эшҡыуарҙарҙы яҡлау һәм ғәҙеллек булдырыу – бизнес-омбудсмендар алдында ла тора.
Түңәрәк өҫтәл эшендә Башҡортостанда Эшҡыуарҙар хоҡуҡтары буйынса вәкил Рафаил Ғибәҙуллин, Дәүләт Думаһы депутаттары Рафаэль Мәрҙәншин һәм Виктор Климов, «Бизнес-берҙәмлек» коммерцияға ҡарамаған партнерлыҡ рәйесе Яна Яковлева, «Граждандар абруйы» дөйөм Рәсәй ижтимағи хәрәкәте Президиумы рәйесе Элла Памфилова, шулай уҡ республиканың абруйлы эшҡыуарлыҡ ойошмалары етәкселәре ҡатнашты. Түңәрәк өҫтәл модераторы булып Башҡортостан Президенты советнигы, Президенттың инвестицион хеҙмәттәшлек буйынса махсус вәкиле, «Эшлекле Рәсәй»ҙең вице-президенты Андрей Назаров сығыш яһаны.


text:
2016 йылда төбәктә уҡытыусылар электрон класс журналы менән эшләйәсәк Фото: Андрей Старостин
2016 йылда төбәктә уҡытыусылар электрон класс журналы менән эшләйәсәк
2016 йылда төбәктә уҡытыусылар электрон класс журналы менән эшләйәсәк Фото: Андрей Старостин
ӨФӨ, 2015 йыл, 4 декабрь. /«Башинформ» мәғлүмәт агентлығы, Эльмира Сабирова/.
2016 йылда Башҡортостанда уҡытыусылар электрон класс журналы менән эшләйәсәк. Башҡортостан Хөкүмәте Премьер-министры Рөстәм Мәрҙәнов тейешле бойороҡҡа ҡул ҡуйҙы. Документҡа ярашлы, киләһе йылдың 15 ғинуарына тиклем Мәғлүмәтләштереү һәм «Асыҡ республика» системаһының эш итеүе мәсьәләләре буйынса дәүләт комитеты «Башҡортостан Республикаһында электрон белем биреү» порталында электрон журналды тултырыу өсөн техник мөмкинлек булдырырға тейеш. Бойороҡтоң үтәлешен контролдә тотоу вице-премьер Салауат Сәғитовҡа йөкмәтелгән.
Башҡортостандың Мәғариф министрлығы мәғлүмәттәре буйынса, әлеге ваҡытта төбәктәге 1362 дөйөм белем биреү мәктәбендә электрон журнал алып барыу мөмкинлеге бар, әммә әлегә бөтә уҡытыусылар ҙа яңы системаға күсмәгән.
Программа менән эшләгәндә һәр уҡытыусыға һәм ата-әсәләргә исем, пароль бирелә. Журналды тултырғанда бөтә кәрәкле мәғлүмәт шунда уҡ уҡыусының электрон көндәлегенә күсә, ата-әсәләргә баһалар, өйгә эш, уҡытыусыларҙың иҫкәртмәләре күренә. Әйткәндәй, балаларының электрон көндәлектәре булған күп кенә ата-әсәләр был яңылыҡҡа ыңғай ҡарай. Уларҙың фекеренсә, электрон көндәлектәр — баланың уҡыуҙа нисек өлгәшеүен күҙәтеү һәм өйгә эштең үтәлешен контролдә тотоу мөмкинлеге.


text:
Бөтә Рәсәй халыҡ иҫәбен алыу 2013 йылға күсерелә
Бөтә Рәсәй халыҡ иҫәбен алыу 2010 йылдан 2013 йылға күсерелә, тип хәбәр итә Рәсәй Статистика идаралығы.
Рәсәй Президенты Дмитрий Медведев ҡабул иткән халыҡ иҫәбен алыуҙы күсереү тураһындағы ҡарар финанс көрсөгө менән аңлатыла. Хәҙерге ваҡытта РФ Хөкүмәтенең ярашлы бойороғо проекты әҙерләнә.
Бөгөнгө көнгә Бөтә Рәсәй халыҡ иҫәбен алыуҙы ойоштороуға планлаштырылған 18 миллиард һумдың ике миллиарды тотонолған. Был аҡса һынау халыҡ иҫәбен алыуҙы үткәреүгә, кәрәкле ҡорамалдарҙың бер өлөшөн һатып алыуға, методологик һорауҙар эшкәртеүгә һәм 25 меңдән ашыу ҡала, район, ҡасаба һәм ауылдарға картографик материалдар әҙерләүгә киткән. Илдең һәр тораҡ пункты буйынса йорттар адрестарының электрон мәғлүмәттәр базаһы булдырылған. Алынған мәғлүмәттәрҙе автоматлаштырылған эшкәртеү һәм халыҡ иҫәбен алыуға йомғаҡ яһау өсөн программа тәьминәте ярайһы уҡ эшкәртелгән дә инде.
Төбәктәрҙә халыҡ иҫәбен алыусыларҙың эшен еңеләйтеү һәм иҫәп алыуҙың тулылығын һәм дөрөҫлөгөн тәьмин итеү өсөн урамдарҙың исемдәре һәм йорттарҙың һаны менән табличкалар яңыртылған, ҡала һәм райондарҙың сиктәре, тораҡ пункттарының атамалары аныҡланған.
Ҡаралған средстволарҙың 10 миллиард һум күләмендәге төп өлөшө 2010 йылда үҙләштерелергә тейеш ине. Был сумманың 80 проценттан ашыуы — ваҡытлыса йәлеп ителгән персоналдың эш хаҡы.
Статистика идаралығында билдәләүҙәренсә, һатып алынған техника, эшкәртелгән методология һәм картографик материал 2013 йылда файҙаланыласаҡ. Халыҡ иҫәбен алыу ҡағыҙҙары төҙәтелеүе ихтимал. Шулай уҡ мәғлүмәт-аңлатыу эше стратегияһын аныҡлау ҙа талап ителәсәк.


text:
Радий Хәбиров мәхкәмәлә еңеп сыҡты
Өфөнөң Совет районы мәхкәмәһе Башҡортостан президенты хакимиәтенең элекке башлығының “Уфимские ведомости” гәзитенә ҡарата мәхкәмә дәғүәһен ҡәнәғәтләндереп ҡарар сығарған.
2008 йылда “Уфимские ведомости” гәзитендә Кемдең башында шәпкә яна тип аталған ғауғалы мәҡәлә баҫылғайны. Унда Радий Хәбировты һалым декларацияһын тултырғандағы мутлыҡтарҙа ғәйепләгәйнеләр. Бынан тыш ошо уҡ мәҡәләлә йәнәһе Хәбиров республикала “Берҙәм Рәсәй” фирҡәһенең һайлау штабын етәкләгәндә депуталыҡҡа кандидаттар өсөн хаҡ билдәләгән тигән фекер ҙә әйтелә.
Мәҫәлән, Дәүләт Думаһына үтеү өсөн 30 миллион, республика парламентындағы урын 6 миллион һумдан билдәләнгән тип яҙған “Уфимские ведомости”. Ул барлыҡ мутлыҡтарҙа президенттың экс-хакимиәт етәксеһенән шикләнгән. Радий Хәбиров ошонан һуң гәзитте уның абруйын төшөрөүҙә ғәйепләп мәхкәмәгә бирҙе.
Мәхкәмә ғәйепләүсенең дәғүәләрен дөрөҫ тип табып “Уфимские ведомсти”ға Радий Хәбировҡа мораль зыян өсөн 30 мең һум түләргә тигән ҡарар сығарҙы. Был аҡса Өфөләге 9-сы балалар йортона хәйриә ярҙамы итеп биреләсәк. Дәғүәсенең теләге ошондай.


text:
Константин Толкачев Федераль Йыйылыш ҡарамағындағы Закон сығарыусылар советы Президиумы составына инде
БР Дәүләт Йыйылышы – Ҡоролтай рәйесе Костантин Толкачев РФ Федераль Йыйылышы ҡарамағындағы Закон сығарыусылар советы Президиумы составына инде, тип хәбәр иттеләр республика парламентының матбуғат хеҙмәтенән.
Закон сығарыусылар советы үткән йылда булдырылды. Константин Толкачев Милли именлекте закондар менән тәьмин итеү мәсьәләләре һәм коррупцияға ҡаршы көрәшеү буйынса комиссияны етәкләне.
Совет Президиумына Федераль Йыйылыштың ике палатаһы рәйестәре һәм уларҙың урынбаҫарҙары, шулай уҡ төбәк парламенттарының иң абруйлы етәкселәре инә.


text:
«Алтын тирмә» фестивалендә Бәләбәйҙең «Браво» театр-студияһы Гран-при яуланы
Стәрлебаш районында «Алтын тирмә» төбәк-ара милли театрҙар фестивале тамамланды. Бәләбәй мәҙәниәт йортоноң «Браво» рус халыҡ театр-студияһы Гран-при яуланы.
Республика халыҡ ижады үҙәгенән хәбәр итеүҙәренсә, милли театрҙар фестивале өс йылға бер үткәрелә, ул иң яҡшы театр коллективтарын, уңышлы спектаклдәрҙе асыҡлауға йүнәлтелгән. Быйыл был матур сарала Хакасия, Татарстан һәм Силәбе өлкәһенең Арғаяш районынан да театр коллективтары ҡатнашты.
Республикала йәмғеһе 128 халыҡ һәм өлгөлө театр коллективы бар. Улар араһында 57 – башҡорт, 36 – татар, 29 – урыҫ, 4 – сыуаш, 2 – мари, 30 балалар театры.
Февраль-март айҙарында комиссия 123 театрҙың спектаклдәрен ҡараны.
Сараны ойоштороусылар һүҙҙәренсә, репертуар һайлау һәүәҫкәр театрҙарҙың төп проблемаһы булып тора. Ғәҙәттә, коллективтар түбән сифатлы драматургия материалын һайлай. Әммә Ауырғазы, Краснокама, Илеш, Балтас, Баймаҡ, Борай, Ҡырмыҫҡалы, Ҡыйғы, Мишкә, Ейәнсура, Учалы, Өфө, Яңауыл райондары, Бәләбәй, Белорет, Бөрө, Межгорье, Октябрьский ҡалаларының ижади коллективтары юғары кимәлдәге постановкалар тәҡдим итте.
Фестиваль һөҙөмтәләре буйынса Хакасия Республикаһы Кызлас ауылы мәҙәниәт йортоноң Хакасия халыҡ театрына беренсе урын бирелде. Илеш районы мәҙәниәт йортоноң «Сағыл» татар халыҡ театры һәм Ауырғазы районы мәҙәниәт йортоноң «Ауырғазы» театры икенсе урынға сыҡты. Учалы районы Ҡорама ауылы мәҙәниәт йортоноң «Ҡорама» башҡорт халыҡ театры, Октябрьский ҡалаһы мәҙәниәт йортоноң «Ыҡ» татар халыҡ театры һәм Ишембай районы Кинйәбулат ауылы мәҙәниәт йортоноң «Зөбәржәт» башҡорт халыҡ театры өсөнсө булды.


text:
Фото:
«Ижтимағи электрон гәзит» уҡыусыларының һорауҙарына Алексей Касьянов яуап бирә
Фото:
16 ғинуарҙа «Ижтимағи электрон гәзит» (www.i-gazeta.com) сайтында Рәсәй Тикшереү комитетының Башҡортостан буйынса Тикшереү идралығы етәксеһе Алексей Касьяновтың Рәсәй Президентының Башҡортостандағы йәмәғәт ҡабул итеү бүлмәһе менән берлектә «Ижтимағи электрон гәзит» редакцияһы менән ойошторолған онлайн-конференцияһы бара.
Идаралыҡ етәксеһе «Ижтимағи электрон гәзит» сайтына килгән һорауҙарға яуап бирәсәк.
Интернет ҡулланыусылар өсөн i-gazeta.com сайтынан видеотрансляция «Башинформсвязь» асыҡ акционерҙар йәмғиәтенең техник ярҙамында бойомға ашырыла.
Алексей Касьяновтың интернет-берләшмә менән аралашыуы «Ижтимағи электрон гәзит» сайтында һәм «Башинформ» мәғлүмәт агентлығының яңылыҡтар теҙмәһендә лә сағылыш табасаҡ.
Рендеринг һәм конвертациянан һуң «Ижтимағи электрон гәзит» сайтында онлайн-конференциянан тулы видеоотчет биреләсәк.


text:
Азамат Илембәтов «Ижтимағи электрон гәзит» сайтында халыҡ менән аралашаФото: Олег Яровиков
Азамат Илембәтов «Ижтимағи электрон гәзит» сайтында халыҡ менән аралаша
Азамат Илембәтов «Ижтимағи электрон гәзит» сайтында халыҡ менән аралашаФото: Олег Яровиков
Әлеге ваҡытта «Ижтимағи электрон гәзит» (www.i-gazeta.com) сайтында Башҡортостан Хөкүмәте Премьер-министры Азамат Илембәтовтың онлайн-конференцияһы бара.
Урындағы ваҡыт менән сәғәт 11-ҙән 12-гә тиклем «Ижтимағи электрон гәзит» сайтына ингән һәр кеше, «Һорау бир!» бүлегендә тейешле форманы тултырып, уға мөрәжәғәт итә ала. Теүәл 12-лә һорауҙар ҡабул итеү туҡтатыласаҡ.
Интернет ҡулланыусылар өсөн i-gazeta.com сайтынан видеотапшырыу «Башинформсвязь» асыҡ акционерҙар йәмғиәтенең техник ярҙамында ойошторолған.
Премьер-министрҙың Интернет киңлегендә халыҡ менән аралашыуы «Ижтимағи электрон гәзит» материалдарында, шулай уҡ «Башинформ» мәғлүмәт агентлығының яңылыҡтар теҙмәһендә сағылыш табасаҡ.
Видеояҙманы эшкәрткәндән һуң «Ижтимағи электрон гәзит» сайтында онлай-конференциянан тулы видеотчет донъя күрәсәк.


text:
Ат егеү кәрәк-ярағы
Ат егеү кәрәк-ярағы — һыбай йөрөгәндә йәки йөк ташығанда атты егеү өсөн кәрәкле ҡорамалдар тупланмаһы[1][2].
Йөкмәткеһе
Башҡорттарҙа ат егеү кәрәк-ярағы яһау традициялары[үҙгәртергә | вики-тексты үҙгәртергә]
Башҡорттарҙа ат егеү кәрәк-ярағы яһау традициялары күсмә хужалыҡ ( Күсмә тормош) ихтыяждарына, яу сәнғәте ( хәрби хеҙмәт) барлыҡҡа килеү һәм үҫешеүгә бәйле була. Ат егеү кәрәк-ярағы яһау өсөн ағас, күн, металл киң файҙаланылған.
Һыбай йөрөү өсөн ат егеү кәрәк-ярағы төп өлөштәрен башлыҡтан, моронһалыҡтан һәм оҙон теҙгендән торған нуҡта, ауыҙлыҡ менн йүгән, эйәр, сергеһе (туҡым) менән үңлек, айыл (тартма), өҙәңге, күмелдерек һәм ҡойошҡан, ҡанъяға, ҡамсы тәшкил иткән. Нуҡта һәм йүгәндәр Башҡортостандың дала райондарында, нигеҙҙә, ҡайыштан йәки ишелгән ат ҡылынан, тау-урман райондарында йүкәнән эшләнгән. Ике ҡушма ауыҙлыҡтан һәм шыуып йөрөүсе балдаҡтарҙан торған йүгәндәр киң таралған, S рәүешендәге йәки үҙәк кеүек псалийлы ауыҙлыҡтар осраған. Йүгәнде һырлап һәм семәр баҫып, көмөш йүгертелгән металл өҫтәмәләр, ҡайһы ваҡыт төҫлө быяла һәм таш ҡаштар ҡуйылған, нәҙек ҡайыштан суҡтар тағылған айылдар (көмбәҙ рәүешендәге айылдар айырылып торған) менән биҙәгәндәр. Эйәр ҡапталы һәм ҡашағаһын (ҡашын) яһау өсөн башлыса ҡайын ороһон файҙаланғандар; бөтөн үҙағастан эшләнгән эйәрҙәр осраған. Эйәрҙәр ҡашаға, ҡаптал формаһы һәм биҙәлеше менән айырылған: алғы ҡашын бейегерәк эшләгәндәр, ҡайһы ваҡыт ҡош, йәнлек йәки йылан башы рәүешендә юнғандар, йыш ҡына уны вертикаль рәүештә, артҡыһын тәпәшерәк һәм ауышыраҡ ҡуйғандар. Ир‑егеттәр, ҡатын-ҡыҙҙар һәм балаларға тәғәйенләнгән эйәрҙәр булған. Ҡатын-ҡыҙ эйәренең алғы ҡашы киң һәм бейек (нигеҙҙә ярым түңәрәк), артҡыһы ныҡ ауышлыҡ м‑н тәпәш итеп яһалған.
Һыбай йөрөү өсөн[үҙгәртергә | вики-тексты үҙгәртергә]
Эйәрҙең алғы ҡашағаһы геометрик орнаментлы семәр, ярым ай рәүешендәге металл өҫтәмәләр менән, көмөш йүгертеп, сәскә-үҫемлек орнаменты, ҡусҡар биҙәге төшөрөп биҙәлгән. Өҙәңге тимерҙән эшләнгән, ҡайһы ваҡыт көмөш һыр менән биҙәкләнгән; оронан ҡырҡып яһалғандары осраған (йөрәк рәүешендә бөтөн йәки аҫҡы мөйөштәре түңәрәкләтелеп өсмөйөшләп бөгөлгән). Үңлек һәм серге (туҡым) эшләгәндә кейеҙ, күн, йөн һ.б. ҡулланылған. Үңлекте ғәҙәттә кәзә дебетенән баҫылған ҡалын кейеҙҙән, сергене сергетыш йәки буҫтау менән тышланған кейеҙҙән яһағандар. Ҡатын-ҡыҙ эйәренең сергеһен аппликация, сигеү һ.б. менән биҙәгәндәр, туй тантанаһы өсөн бай итеп биҙәлгән сергеләр бик затлы күренгән. Айыл, күмелдерек, ҡойошҡан, ҡамсыны ҡайыштан яһағандар, киндер йәки йүкәнән ишкәндәр.
Йөк ташыу өсөн[үҙгәртергә | вики-тексты үҙгәртергә]
Йөк ташыу өсөн ҙурлығы менән айырылып торған махсус артмаҡ эйәрен файҙаланғандар. Егеү төрөнә ҡарап, ҡамыт-дуғаны бер ат һәм пар ат өсөн, ш. уҡ дуғалы һәм дуғаһыҙ төрҙәргә бүлеп йөрөткәндәр. Бер атты дуға менән егеү өсөн ҡолаҡбаулы (ҡамыт баулы) һәм тамаҡбаулы ҡамыт, айыллы ыңғырсаҡ, арҡалыҡ, бауырлыҡ, дуға, ышлыя, ауыҙлыҡ һәм теҙген менән йүгән, дилбегә, дуғаһыҙ егеүгә ҡамыт, мисәү, ҡолаҡһа кәрәк. Пар атты һыңар тәртә менән егеү өсөн ҡамыттар, күмелдерек, мисәүҙәр, ышлыялар, ауыҙлыҡтар м‑н йүгәндәр һәм пар дилбегә ҡулланылған. Һөйрәткеле пар ат еккәндә ағас ҡамытты аттың муйынына кейҙереп, һыңар тәртәгә беркеткәндәр.


text:
Рәсәй почтаһы май байрамдарында эш режимы тураһында хәбәр итә Фото: Олег Яровиков
Рәсәй почтаһы май байрамдарында эш режимы тураһында хәбәр итә
Рәсәй почтаһы май байрамдарында эш режимы тураһында хәбәр итә Фото: Олег Яровиков
ӨФӨ, 2015 йыл, 29 апрель. /«Башинформ» мәғлүмәт агентлығы, Розалиә Вәлиева/.
1 һәм 9 май бөтә почта элемтәһе бүлексәләре өсөн ял көндәре буласаҡ. Был хаҡта Рәсәй почтаһының Башҡортостандағы филиалының матбуғат хеҙмәте хәбәр итә.
30 апрелдә һәм 8 майҙа почта элемтәһе бүлексәләре билдәләнгән график буйынса эшләй, эш көнө бер сәғәткә ҡыҫҡартыла.
11 майҙа ауылдағы почта бүлексәләре ял итә, ҡалала иһә шәмбе көндәгесә эшләй.
4 майҙа ҡаланың 450000, 450001, 450005, 450022, 450039, 450059, 450068, 450071, 450075, 450076, 450077, 450092, 450095, 450105, 450112 почта бүлексәләре, шулай уҡ республика ҡарамағындағы ҡалаларҙа һәм Шишмә ҡасабаһында, Красноусол ауылында үҙәк почта элемтәһе бүлексәләре йәкшәмбе көндәгесә эшләй. Башҡа бүлексәләр өсөн был көн ял буласаҡ.
Башҡа ваҡытта почта бүлексәләре ғәҙәти режимда эшләй.


text:
Социалистик Хеҙмәт Геройы Флүр Ғәлимйәнов вафат булды
2010 йылдың 28 ғинуарында Социалистик Хеҙмәт Геройы, “Өфө моторҙар эшләү берекмәһе” асыҡ акционерҙар йәмғиәте ветераны Флүр Ғәлимйән улы Ғәлимйәнов ҡаты ауырығандан һуң 78-се йәшендә вафат булды.
Флүр Ғәлимйәнов 1932 йылдың 1 февралендә БАССР-ҙың Балтас районы Илекәй ауылында тыуған. 1949 йылда ошо уҡ райондың “Осҡон” колхозында эшләй башлай. Совет Армияһы сафында дүрт йыл хеҙмәт итеп ҡайтҡандан һуң бөтә хеҙмәт эшмәкәрлеген машиналар эшләү тармағын үҫтереүгә арнай. 1955 йылда Өфө авиация институтын тамамлай һәм “Өфө моторҙар эшләү берекмәһе” асыҡ акционерҙар йәмғиәтендә инженер-конструктор, өлкән мастер, цех начальнигы урынбаҫары, төп инженер булып эшләй.
Предприятиела эшләгән осорҙа Флүр Ғәлимйән улы үҙен юғары квалификациялы, аҡыллы белгес, оҫта ойоштороусы һәм талапсан етәксе итеп күрһәтә. Бөтә вазифаларҙа ла ҡушылған эшкә һәр саҡ юғары яуаплылыҡ һәм тырышлыҡ менән ҡарай.
Флүр Ғәлимйән улы Ғәлимйәнов ҡаланың һәм республиканың йәмәғәт тормошонда әүҙем ҡатнаша. Ул ихласлыҡ, күңел ябайлығы, баҫалҡылыҡ һәм кешеләргә иғтибарлы мөнәсәбәт кеүек һоҡланғыс кешелек сифаттары менән айырылып торҙо, ошоноң һөҙөмтәһендә лайыҡлы абруй ҡаҙанды.
Флүр Ғәлимйән улының күп йыллыҡ намыҫлы хеҙмәте Ленин ордены, Социалистик Хеҙмәт Геройының “Ураҡ һәм Сүкеш” алтын миҙалы, башҡа бик күп миҙалдар, Башҡортостан Республикаһының Почет грамоталары менән билдәләнде, уға “Почетлы машина эшләүсе” тигән исем бирелгән.
Талантлы ойоштороусы, етәксе һәм һоҡланғыс кеше Ғәлимйәнов Флүр Ғәлимйән улы хаҡында яҡты иҫтәлек беҙҙең йөрәктәрҙә мәңге һаҡланыр.
Некрологка республика Президенты Мортаза Рәхимов, БР Дәүләт Йыйылышы-Ҡоролтай Рәйесе Константин Толкачев, БР Хөкүмәте Премьер-министры Раил Сарбаев һәм башҡа рәсми кешеләр ҡул ҡуйған.


text:
Өфөлә Юл хужалығы хеҙмәткәрҙәре көнөн билдәләйҙәрФото: Андрей Старостин
Өфөлә Юл хужалығы хеҙмәткәрҙәре көнөн билдәләйҙәр
Өфөлә Юл хужалығы хеҙмәткәрҙәре көнөн билдәләйҙәрФото: Андрей Старостин
Бөгөн Өфөлә Юл хужалығы хеҙмәткәрҙәре көнөн билдәләйҙәр. Байрам сараһы Мәжит Ғафури исемендәге Башҡорт дәүләт академия драма театрында үтә. Унда Башҡортостан Президенты Мортаза Рәхимов ҡатнаша.
Тантаналы йыйылышта шулай уҡ БР Дәүләт Йыйылышы – Ҡоролтайы рәйесе Константин Толкачев, Төҙөлөш, архитектура һәм транспорт министры Рауил Ибәтуллин, Өфө ҡалаһы хакимиәте башлығы Павел Качкаев бар.
Һөнәри байрамдарын билдәләргә тармаҡтың иң уңған вәкилдәре, юл хужалығы предприятиелары һәм ойошмалары етәкселәре, ветерандар йыйылған. Был көндө улар күтәренке кәйеф менән ҡаршылай: республиканың төрлө төбәктәрендә юлдар һалына, күперҙәр төҙөлә, урамдарҙы төҙөкләндереү даими алып барыла.


text:
2010 йылдың беренсе ярты йыллығында Башҡортостанда 757 мең квадрат метрҙан ашыу торлаҡ төҙөлгән
Ағымдағы йылдың беренсе ярты йыллығында Башҡортостан Республикаһы биләмәһендә 757,7 мең квадрат метр дөйөм майҙан менән 8486 фатир төҙөлгән. Был 2009 йылдың ошо уҡ осорона ҡарата 97 процент.
Шәхси средстволар һәм банк кредиттары иҫәбенә дөйөм майҙаны 562,2 мең квадрат метрға тиң 5167 шәхси торлаҡ йорт төҙөлгән. Дөйөм республика буйынса файҙаланыуға тапшырылған йорттар араһында шәхси торлаҡ йорттар өлөшө 74,2 процент тәшкил иткән.
«Башинформ» агентлығына БР Төҙөлөш, архитектура һәм транспорт министрлығының матбуғат хеҙмәтенән хәбәр итеүҙәренсә, айырыуса әүҙем төҙөлөш Стәрлетамаҡта алып барылған, унда уҙған йыл менән сағыштырғанда 3,7 тапҡырға күберәк торлаҡ сафҡа индерелгән. Шулай уҡ Стәрлебаш районында юғары темптар билдәләнгән. Унда төҙөлөш 3 тапҡырға артҡан.
Башҡортостандың ике ҡалаһы һәм 16 районы ғына сафҡа индерелеүсе йорттар күләменең кәмеүенә юл ҡуйған. Илеш (2009 йыл кимәленә ҡарата 32,8%), Бүздәк (54,5%), Борай (54,7%) һәм Өфө (56,4%) райондарында торлаҡты файҙаланыуға тапшырыу буйынса физик күләм индексы түбән.


text:
Фото:
Билдәле ғалим Нурали Латипов Башҡортостанда Нобелев резервындағы мәктәп булдырырға тәҡдим итә
Фото:
Өфөгә танылған ғалим, сәйәси һәм ғилми консультант, беренселәрҙән булып «Гәлсәр Өкө»гә эйә булған журналист һәм яҙыусы Нурали Латипов килде. Ул «Нимә? Ҡайҙа? Ҡасан?» спорт-интеллектуаль уйынының Өфөләге ҡатнашыусылары менән осрашып, Башҡортостанда Нобелев резервындағы мәктәп булдырырға тәҡдим итте.
Әлеге ваҡытта БР Фәндәр академияһы менән «Инновацион университет» һәм «Нобелев резервындағы мәктәп» исемле берлектәге проекттар тураһында һөйләшеүҙәр алып барыла. Һәләтле балаларҙы һәм йәштәрҙе асыҡлау, ғилми элита тәрбиәләү уларҙың төп маҡсаты булып тора. Нигеҙҙә, проекттар дәүләттең инновацион иҡтисадка күсеү кеүек стратегик маҡсатына ирешеүгә булышлыҡ итергә тейеш.
— Беҙҙең бурыс – ҡыҫҡа ваҡыт эсендә совет осоронда тупланған тәжрибәгә таянып, махсус мәктәптәр системаһын булдырыу. Һәм уларҙы тап Нобелев резервындағы мәктәптәр тип атау зарур, — тип иҫәпләй Нурали Нурислам улы. – Был уларҙың абруйын күтәреүгә генә түгел, ә тулы ҡеүәтенә эшләгән ғилми учреждениелар системаһын формалаштырыуға ла булышлыҡ итәсәк.
Нобелев резервындағы мәктәптәрҙә Рәсәйҙең һәм сит илдәрҙең алдынғы педагогтары һәм фән хеҙмәткәрҙәре уҡытасаҡ, тип көтөлә. Балаларға белем биреү хеҙмәттәре бушлай күрһәтеләсәк. Проект авторҙарының уйы буйынса, бындай мәктәптәр һайлап алынғандар өсөн генә айырымланған ябыҡ учреждение булмаясаҡ. Барлыҡ дәрестәрҙә онлайн режимда теләгән һәр кем ҡатнаша аласаҡ.


text:
Ғәҙәттән тыш хәлдәр министрлығы төбәктә дауыл сығыу ихтималлығы хаҡында иҫкәртә Фото: Олег Яровиков
Ғәҙәттән тыш хәлдәр министрлығы төбәктә дауыл сығыу ихтималлығы хаҡында иҫкәртә
Ғәҙәттән тыш хәлдәр министрлығы төбәктә дауыл сығыу ихтималлығы хаҡында иҫкәртә Фото: Олег Яровиков
ӨФӨ, 2015 йыл, 8 сентябрь. /«Башинформ» мәғлүмәт агентлығы, Ольга Мортазина/.
Ғәҙәттән тыш хәлдәр министрлығы Башҡортостанда дауыл сығыу ихтималлығы хаҡында иҫкәртә. Башгидромет мәғлүмәттәре буйынса, 8 сентябрҙә республикала елдең секундына 20-25 метрға тиклем көсәйеүе, йәшен йәшнәүе, боҙ-борсаҡ, ҡойма ямғырҙар яуыуы көтөлә.
Ошондай һауа шарттарында электр линияларының өҙөлөүе, ағастарҙың ҡолауы, насар нығытылған ҡоролмаларҙың емерелеүе, юл-транспорт ваҡиғаларының артыуы ихтимал, тип иҫкәрттеләр ведомствола.


text:
Башҡортостанда мал аҙығын урып-йыйыу техникаһына техник тикшереү үтә
«Башҡорт» машина-технологик станцияһының Шишмә филиалында мал аҙығын урып-йыйыу техникаһына дәүләт техник күҙәтеү үткәреүгә күрһәтмә семинар-кәңәшмә үтте. «Полесье» һәм «Дон-680» комбайндары, шулай уҡ үҙ йөрөшлө «Мак Дон» сапҡыстары өлгөһөндә технологик көйләү буйынса һәм айырым быуын һәм агрегаттарҙың эшләү үҙенсәлектәренә аңлатма бирелде.
Барыһы 25 берәмек мал аҙығы культураларын урыу техникаһы тикшерелде. Башҡортостан Республикаһы буйынса Дәүләт техник күҙәтеү начальнигы Ринат Ғәлимов әйтеүенсә, тикшереү һөҙөмтәһендә етди ҡағиҙә боҙоуҙар асыҡланмаған.
— Уңыш сифаты техниканы хәүефһеҙ һәм белеп ҡулланыуҙан тора, — тип билдәләне Ринат Сәхи улы. – Шуға күрә машиналарҙы төҙөк хәлдә тотоу һәм улар менән идара итеүҙә хәүефһеҙлек ҡағиҙәләрен һәм талаптарҙы үтәү мотлаҡ. Бындағы техника сағыштырмаса яңы, һәм уны артабан да тейешле кимәлдә һаҡларға кәрәк. Был ваҡытты экономияларға, бигерәк тә сенаж һалғанда, шулай уҡ нигеҙһеҙ эштән туҡталып тороуҙарҙы һәм яғыулыҡ-майлау материалдарын кәметеү иҫәбенә сығымдарҙы ҡыҫҡартырға мөмкинлек бирәсәк.
Бынан тыш, сарала ҡатнашыусылар Шишмә ҡасабаһының 48-се һөнәри училищеһында тракторсы-машинист әҙерләүҙе ойоштороуҙары менән танышты һәм белем биреү сифатын күтәреү мәсьәләләрен тикшерҙе.
Республиканың дүрт районында мал аҙығы культураларын урыусы комбайндар һәм сапҡыстар техник тикшереүҙе уңышлы үткән. Был турала «Башинформ» агентлығына «Башҡорт» МТС-ы генераль директорының техник мәсьәләләр буйынса урынбаҫары Наил Вәхитов хәбәр итте. Мал аҙығын урып-йыйыу техникаһын әҙерләү машина-технологик станцияларҙың бар филиалдарында ла алып барыла.
Башҡортостанда бындай 877 комбайн һәм 482 үҙ йөрөшлө сапҡыс иҫәпләнә. Техниканы тикшереү 15 июнгә тиклем тамамланасаҡ. Ошоға оҡшаш семинар-кәңәшмәләрҙе иген урыусы комбайндар әҙерләү осоронда ла ойоштороу планлаштырыла.


text:
Ферми парадоксы
Ферми парадоксы — физик Энрико Ферми бирелгән парадокс, Ерҙән ситтәге цивилизацияларҙы табыу мөмкинселеген шик аҫтына ҡуя. Парадокс бөтә дәүерҙә лә борсоған «Кешелек йыһанда технологик яҡтан үҫешкән берҙән-бер цивилизациямы?» тигән һорау менән бәйле. Ерҙән ситтәге цивилизациялар менән бәләнеш мөмкинлеген билдәләй торған Дрейк тигеҙләмәһе, барлыҡ билдәһеҙ параметрҙарҙы иҫәпкә алып, башҡа цивилизациялар булыуына ҙур өмөт бирә. Бындай нәтижә менән Ферми килешмәй, беҙҙең галактикала бихисап аҡҡыллы цивилизациялар бар икән, «Ҡайҙа һуң улар? Ни өсөн уларҙың эҙе юҡ, зонт, космик корабль йәки радиотапшырыуҙарын күҙәтмәйбеҙ?».
Ферми парадоксындағы фараздарҙы йыш ҡына Ферми принципы тип атайҙар.


text:
Эшҡыуарҙар тыйылған ҡатнашмаларҙы тапшырырға ашыҡмай
Башҡортостанда Рәсәй Федерацияһы биләмәһендә 2010 йылдың 22 ғинуарынан алып тыйылған тартыу ҡатнашмалары әйләнешен иҫкәртеү буйынса эш алып барыла. 1 мартҡа БР буйынса Наркоконтроль идаралығы тарафынан 27 грамдан ашыу тартыу ҡатнашмалары тартып алынған. 32 енәйәтселек факты буйынса 22 кешегә ҡарата енәйәт эше ҡуҙғатылған.
Рәсәй Наркотиктар әйләнешенә контроль буйынса федераль хеҙмәттең Башҡортостан Республикаһы буйынса идаралығы начальнигы полиция генерал-лейтенанты Валерий Кокин билдәләүенсә, аромамикстар әйләнешен тыйыу законлы көскә ингәнгә тиклем тартыу ҡатнашмалары менән һатыу итеүсе бер эшҡыуар ҙа уларҙы үҙ теләге менән килтереп тапшырманы. Был уларҙың аралашсылар йәки Интернет селтәре аша йәшерен һатыуға иҫәп тотоуҙарын раҫлай.


text:
Фото:
Башҡортостан Хөкүмәте менән “Рәсәй тимер юлдары” йәмғиәте араһында Килешеү төҙөлдө
Фото:
Өфөлә шәмбе көнө, 25 декабрҙә, Башҡортостан Республикаһы Хөкүмәте менән «Рәсәй тимер юлдары» асыҡ акционерҙар йәмғиәте араһында Башҡортостан биләмәһендә урынлашҡан тимер юл вокзалдарын реконструкциялау проекттарын бергәләп тормошҡа ашырыу өлкәһендә хеҙмәттәшлек тураһында Килешеүгә ҡул ҡуйылды.
Башҡортостан Президенты Рөстәм Хәмитов ҡатнашлығында Килешеүгә БР Хөкүмәте Премьер-министры урынбаҫары Сергей Афонин менән «Рәсәй тимер юлдары» асыҡ акционерҙар йәмғиәтенең Тимер юл вокзалдары дирекцияһы начальнигы Сергей Абрамов ҡул ҡуйҙы.
Документта яҡтар паритет нигеҙендә Өфөләге тимер юл вокзалын реконструкциялау һәм, эргәләге территорияһын төҙөкләндереп, транспорт-ултырыу үҙәге төҙөү буйынса проектты бергәләп тормошҡа ашырыу менән шөғөлләнәсәге тураһында әйтелә. Бынан тыш, «Рәсәй тимер юлдары» асыҡ акционерҙар йәмғиәте ҡарамағындағы, Башҡортостандың Стәрлетамаҡ, Туймазы, Яңауыл, Сибай, Салауат, Белорет ҡалаларында, Аксаков ауылында урынлашҡан тимер юл вокзалдарын модернизациялау һәм үҫтереү перспективаларын ҡарарға планлаштырыла.
Әйтергә кәрәк, Өфө тимер юл вокзалын реконструкциялау 2006 йылдың майында башланғайны. Төп эштәр 2007 йыл аҙағына тамамланырға тейеш ине. Әммә «Рәсәй тимер юлдары» асыҡ акционерҙар йәмғиәте яғынан финанслау менән проблемалар арҡаһында объектты тапшырыу сроктары оҙаҡҡа һуҙылды, һәм пассажирҙар әлегә тиклем ҡыйынлыҡтар кисерә. Әлеге ваҡытта вокзалдың беренсе сираты файҙаланыуға тапшырылды. Хәҙер инде икенсе сиратын проектлау һәм төҙөү тураһында һүҙ алып барыла.
Башҡортостан Президенты Рөстәм Хәмитов, «Рәсәй тимер юлдары» асыҡ акционерҙар йәмғиәтенең Тимер юл вокзалдары дирекцияһы начальнигы Сергей Абрамов һәм башҡа рәсми кешеләр Өфө станцияһының вокзал комплексында булды, унда файҙаланыуға тапшырылған биналарҙы ҡараны, яңы ҡорамалдарҙың эше менән танышты һәм белгестәр менән аралашты.


text:
Яҙғы баҫыу эштәрен финанслауға Башҡортостанда 1,6 миллиард һум йүнәлтеләсәк
Яҙғы баҫыу эштәрен финанслауға Башҡортостанда республика һәм федераль бюджеттарҙан 1,6 миллиард һум йүнәлтеү планлаштырыла. Был средстволарҙың 840 миллион һумы үҫемлекселек өлкәһендә ҡатнашмаған ярҙамға тура киләсәк. 240 миллионы – техникаға субсидиялар, 300 миллионы – һөткә, 80 миллионы – ужым культураларын өҫтәмә туҡландырыуға һәм 110 миллион һумын орлоҡ алыуға бүләсәктәр, тип хәбәр иттеләр Башҡортостан Ауыл хужалығы министрлығының матбуғат хеҙмәтенән.
Аграр ведомствола билдәләүҙәренсә, яҙғы баҫыу эштәрен финанслауҙың төп сығанаҡтары элеккесә үҫемлекселек өлкәһендә ҡатнашмаған ярҙамға тура киләсәк, йәғни икенселәй әйткәндә гектарлап субсидиялау. Был маҡсатҡа ҡаралған 840 миллион һумдан 530 миллионы – федераль, 310 миллионы – республика бюджеттарынан.
Март башынан алып Башҡортостан аграрийҙарына ҡатнашмаған ярҙам буйынса бөтәһе 600 миллион һум тирәһе күсерелгән.
Быйыл шулай уҡ ужым культураларын өҫтәмә туҡландырыуға минераль ашламаларҙы субсидиялау һаҡлана. Һәр ужым гектарына кәм тигәндә 30 килограмм тәьҫирле матдә тура килә.
Шул уҡ ваҡытта ужым майҙандарынан был культураларҙың юҡҡа сыҡҡан майҙандары иҫәпкә алынмай. Бынан тыш, хәҙер алынған азот ашламалары хаҡының (бер гектарға 440 һум иҫәптә) 50 процентын түләгәндә субсидия алыу мөмкинлеге бар. Субсидияның ставкаһы 1 гектарына 350 һум тәшкил итә, йәғни минераль ашламалар алыуға сығымдарҙың 40 проценты.
2014 йылда элиталы орлоҡтар алыуға субсидиялар һаҡланыуын да онотмаҫҡа кәрәк. Элиталы орлоҡсолоҡҡа ярҙам итеүгә 18,6 миллион һум ҡаралған. Уларҙан 15,3 миллион һумы федераль, 3,3 миллионы — республика бюджеттарынан бүленә.
2014 йылда субсидияланған ауыл хужалығы культуралары исемлегенә картуф һәм һоло индерелгән. Өҫтәүенә ҡаты бойҙай буйынса ставкалар артҡан. Әгәр былтыр тоннаһына 2561 һум бирелһә, быйыл ул – 6390 һум.
Бынан тыш, ауыл хужалығы техникаһын субсидиялау ҙа һаҡланасаҡ. Субсидияласаҡ техникалар исемлеге 2014 йылда сикләнгән, унда хәҙер 400-ҙән ашыу төр, йәғни һигеҙ төркөм инә.


text:
Көньяҡ Кореяла башҡорт драматургының пьесаһы буйынса спектакль ҡуйҙылар
Көньяҡ Кореяның Кунсан ҡалаһында халыҡ-ара Милли театр сәнғәте фестивале уҙа. Фестиваль программаһын Рәсәйҙең Находка ҡалаһынан «Рампа» халыҡ театры актерҙары хәҙерге заман башҡорт драматургы Флорит Бүләковтың пьесаһы буйынса «Яратаһыңма — яратмайһыңма?» постановкаһы менән асты.
— Минең пьесаның ҡуйылышы тураһында интернетта белдем. «Рампа» театрында ул ағымдағы миҙгелдең премьераһы. 4 июлдә театр үҙенең миҙгелен ошо спектакль менән яба. «Яратаһыңма — яратмайһыңма?» пьесаһы ҡуйылыштарының иҫәбен юғалттым, улар 150-нән күберәк, — тине Флорит Бүләков.
Күренекле башҡорт драматургының 1991 йылда яҙылған трагикомедияһы әхлаҡи мәсьәләләргә, кешеләр араһындағы мөнәсәбәттәргә арналған. Спектаклде РФ атҡаҙанған мәҙәниәт хеҙмәткәре Татьяна Тренькина ҡуйған.
Находка ҡалаһы хакимиәтенең матбуғат хеҙмәтенән хәбәр итеүҙәренсә, Корея Республикаһының Милли театр сәнғәте фестивале 32-се тапҡыр уҙа. «Рампа» театрының спектакленә тулы зал алҡышланы, ә рус театры теле тамашасыға таныш булып сыҡты. Быны спектакль афишаһына тамашасылар йәбештергән баһаламалар менән стикерҙар дәлилләне.
Театр ике ил араһында мәҙәни һәм театр алмашыуы үҫешенә өлөш индергән өсөн рәхмәт хатына лайыҡ булды. Корея Республикаһының театр ассоциацияһы рәйесе Юн Бонг Гу Рәсәй театры коллективына, фестивалде лайыҡлы ғына асып ҡалмай, ә уға кәрәкле тоналлек биргән, тәрән мәғәнәле фәлсәфәүи пьесаһы өсөн рәхмәт әйтте.
— Бындай тәжрибә уртаҡлашыу ижади үҫеш өсөн һәр саҡ файҙалы. Мәҙәни айырмалыҡтар булыуға ҡарамаҫтан, тамашасыларҙың беҙҙе аңлағанына һәм пьесабыҙҙың философияһына төшөнгәненә шатбыҙ, — тип тәьҫораттары менән уртаҡлашты режиссер Татьяна Тренькина.


text:
Өфө районының Алексеевка ауылында балалар өсөн мосолман байрамы үтәсәк
24 һәм 25 сентябрҙә Башҡортостандың Өфө районы Алексеевка ауылында 4-10 йәштәрҙәге балалар өсөн байрам үтәсәк. Ойоштороусылар хәбәр итеүенсә, балаларҙың интеллектуаль, рухи потенциалын, ижади һәләттәрен үҫтереү, йәш быуынды әхлаҡи яҡтан тәрбиәләү, шулай уҡ балаларҙың бер береһе менән танышыуы, үҙ-ара аралашыуы сараның төп маҡсаты булып тора.
Алексеевка ауылының Йәмиғ мәсете шәмбе көнө – малайҙар, йәкшәмбелә ҡыҙҙар өсөн ишектәрен асасаҡ. Улар өсөн төрлө уйындар, викториналар, ярыштар ҡаралған. Был саралар балаларҙы дин менән яҡындан таныштырасаҡ. Бындай осрашыуҙарҙы ойоштороусылар ай һайын үткәрергә ниәтләй. Байрам 11 сәғәттә башлана.


text:
Яңы йыл каникулдарында төбәктә һигеҙ һунар ҡағиҙәләрен боҙоу осрағы теркәлгән Фото: Олег Яровиков
Яңы йыл каникулдарында төбәктә һигеҙ һунар ҡағиҙәләрен боҙоу осрағы теркәлгән
Яңы йыл каникулдарында төбәктә һигеҙ һунар ҡағиҙәләрен боҙоу осрағы теркәлгән Фото: Олег Яровиков
ӨФӨ, 2017 йыл, 10 ғинуар. /«Башинформ» мәғлүмәт агентлығы, Гөлфиә Акулова/.
Яңы йыл каникулдарында Башҡортостандың Тәбиғәттән файҙаланыу һәм экология министрлығы инспекторҙары һунар өлкәһендә һигеҙ боҙоу осрағын асыҡлаған. Рейдтар республиканың барлыҡ райондарында ла үткәрелгән. Ғәйеплеләргә биш мең һум суммаһында штраф һалынған. Баймаҡ районында һунарсылар законһыҙ рәүештә дүрт ҡоралай аулаған. Архангел районында юл-транспорт ваҡиғаһында мышы һәләк булған.
«Асыҡланған закон боҙоуҙар һунар итеүгә рөхсәт булмауға, һунар биләмәләрендә көбөнән алынған ҡорал менән йәки ҡаргиҙәрҙә йөрөүгә ҡайтып ҡала», — тип аңлатма бирҙе министрлыҡтың йәнлектәр донъяһы объекттарын һаҡлау буйынса бүлек начальнигы урынбаҫары Глеб Егоров.
Әле төбәк биләмәһендә затлы тиреле йәнлектәргә, ҡабанға һәм бер йәшкә тиклемге мышыға һунар итеү дауам итә.